Top La Jawaniya Odhaniya Se – Pawan Singh – Lyrics – Lyrics in Hindi\nTop La Jawaniya Odhaniya Se – Pawan Singh – Lyrics\nTop La Jawaniya Odhaniya Se – Pawan Singh – Lyrics-Pawan Singh और Saloni Bhardwaj का सुपरहिट गाना तोप ल जवनिया ओढनिया से (Top La Jawaniya Odhaniya Se) को Worldwide Records Bhojpuri यूट्यूब चैनल पर रिलीज़ किया गया है | इस गाना के Lyrics Writer है Arun Bihari जी जबकि Music Director है Chhotu Rawat\nTop La Jawaniya Odhaniya Se Song Details :-\nSong : तोप लs जवनिया ओढनिया से\nRecordist : Jagannath Studio Ara – 8809227141\nCompany : Worldwide Records Bhojpuri\n9 Baje Se Pahile – Pawan Singh & Priyanka Singh Song\nतोप लs जवनिया ओढ़निया से – लिरिक्स\nओढ़निया से !\nसट के जरी फोटो खींचे ना देब हो\nदेहिया में ठेके ना घींचे ना देब हो\nघींचे ना देब हो !\nऐ ! सट के जरी फोटो खींचे ना देब हो\nकलर बा ब्लू रेड हs कपड़ा रेडीमेड\nकिनल महंगा दोकनिया से\nतोप लs जवनिया ओढ़निया से\nतोप लs जवनिया ओढ़निया से\nएकरे के लोगवा तs फैशन कहेला\nनजर तोहार ओकरे पs काहे रहेला\nकाहे रहेला ! काहे रहेला !\nझलकता भीतरी सामान हई समीज के\nरखले उघार बाड़ू तोपे वाला चीज के\nभईनी जबसे सेयान कईले बानी परेशान\nलट्टू होके घुमतारs काहे तू पीछा\nअइसे काहे देखतारs ऊपर आ निचा\nऊपर आ निचा ! ऊपर आ निचा !\nमनबू ना कहल बाकी दे तानी राय हो\nसही कही बात काहे जालु खिसियाए हो\nसीखs लजाये हो\nबनs ना ढेर तेज बा हमरो नवलेज\nनईखी कम कवनो कनिया से\nOdhaniya Se !\nSat Ke Jari Photo Khiche Na Deb Ho\nDehiya Me Theke Na Ghiche Na Deb Ho\nGhiche Na Deb Ho !\nAe ! Sat Ke Jari Photo Khiche Na Deb Ho\nColor Ba Blue Red Ha Kapda Ready Made\nKinal Mahanga Dokaniya Se\nAekre Ke Logawa Ta Fashion Kahela\nNajar Tohar Okare Pa Kahe Rahela\nKahe Rahela ! Kahe Rahela !\nJhalakata Bhitari Samaan Hayi Sameej Ke\nRakhale Ughar Baadu Tope Wala Cheej Ke\nOver Bridge Ke\nBhaini Jabse Seyan Kaile Bani Paresaan\nSabke Apna Rahaniya Se\nLattu Hoke Ghuma Tara Kahe Tu Pichha\nUpar Aa Nicha ! Upar Aa Nicha !\nManabu Na Kahal Baaki De Tani Ray Ho\nSahi Kahi Baat Kahe Jaalu Khisiyae Ho\nBana Na Dher Tej Ba Hamro Knowledge\nNaikhi Kam Kauno Kaniya Se\nSong Music video Top La Jawaniya Odhaniya Se – Pawan Singh – Lyrics


#hindipoems – A Hundred Quills\nपतंगों की जंग\nPosted on Jan 14, 2020 by soniadogra\nअब शीत लहर घबराई सी ढूंढे नए छोर, सूरज की किरणों को देखो खींचो पतंग की डोर ! आसमान में रंग हैं बिखरे, बिखरे चहुँ ओर मुंडेरों के पीछे से सब मचा रहे हैं शोर! छतों के ऊपर देखो कैसा मेला लगा है यार… Continue Reading “पतंगों की जंग”\nCategory: हिंदी, PoetryTags: #divide, #hindipoems, #jang, #kites, #makarsankranti, #patang, #war


जदयू सांसद हरिवंश होखीहें राज्यसभा उपसभापति पद के राजग उम्मीदवार – टटका खबर\nAug 6, 2018 उप सभापति, राज्यसभा, हरिवंश नारायण सिंह\nपटना 06 अगस्त (वार्ता). बिहार के मुख्यमंत्री नीतीश कुमार आजु कहलन कि राष्ट्रीय जनतांत्रिक गठबंधन (राजग) का ओर से जनता दल यूनाईटेड (जदयू) के राज्यसभा सांसद हरिवंश नारायण सिंह राज्यसभा के उपसभापति पद के उम्मीदवार बनावल जइहें.\nनीतीश कुमार पटना में लोकसंवाद’ कार्यक्रम का बाद पत्रकारन से बातचीत में एह बाति के पुष्टि करत बतवलें कि राजग का ओर से जदयू के राज्यसभा सांसद हरिवंश राज्यसभा उपसभापति पद के उम्मीदवार होखीहें आ एह बारे में उनुकर बातचीत भाजपा से हो चुकल बा.\nबनारस हिंदू विश्वविद्यालय से स्नातक के डिग्री लेबे वाला हरिवंश नारायण सिंह आजुकाल्ह जदयू का ओर से राज्यसभा सासंद बाड़न आ राँची में रहेलें. सांसद बने से पहिले ऊ हिन्दी अखबार प्रभात खबर के संपादक रहलें.


६७वाँ स्वतंत्रता दिवस पर देश के नाम राष्ट्रपति प्रणव मुखर्जी के संबोधन – Anjoria\nअगस्त 15, 2013 राष्ट्रपति, संबोधन, स्वतंत्रता दिवस\nसाथी नागरिक सभे,\n1. आजादी के छियासठवाँ सालगिरह पर रउरा सभे के आ दुनिया भर में रहे वाला भारतीयन के हार्दिक बधाई देत बानी.\n2. सबले पहिले हमार धेयान राष्ट्रपिता महात्मा गाँधी का ओर जात बा जे हमनी के आजादी के लड़ाई के मूर्त रुप दिही आ शहीदन ओर जे हमनी के देश के आजादी ला सबले बड़ बलिदान दिहलें, आ महान देशभक्तन पर जे दू सौ साल के गुलामी का खिलाफ अथक लड़ाई लड़ के हमनी के मातृभूमि के आजाद करवले. महात्मा गाँधी विदेशी शासन आ ढेर दिन से समाज के जकड़ले बन्हन दुनु से आजादी दिअवलें. उ हर हिन्दुस्तानी के अपना पर भरोसा राखे आ बेहतर भविष्य के उमेद राखे का राह पर चलवले. सहनशीलता आ आत्म संयम पर आधारित स्वराज के वादा कइलन गाँधीजी. उ वंचना आ जरूरी चीझन के कमी से मुक्ति दिआवे के वादा कइलन. लगभग सत्तर साल से हमनी का अपना भाग्य के मालिक बनल बानी सँ. एहसे ई मौका बा अपना से सवाल करे के कि का हमनी का सही दिशा में बढ़त बानी? गाँधीजी के दृष्टि वास्तविकता में ना बदलल जा सकी अगर हमनी का ओह मूल्यन के अनदेखी करब जवन उनका सोच के जरूरी तत्व रहुवे प्रयास के गंभिरता, लक्ष्य के ईमानदारी, आ समहर के भलाई ला बलिदान.\n3. हमनी के पुरखा कालोनी बनल दुनिया का रेगिस्तान में लोकतंत्र से सींचात पहिलका सोता बनवलन. हर पाँच साल पर वोट के अधिकार से अधिका होला लोकतंत्र. एकर सारतत्व ह जनता के मनसा, एकर भावना नेतृत्व के जिम्मेदारी पर आ हर नागरिक के कर्तव्य पर हर दिन असर डाले वाला होखल जरुरी होला. सजग आ जियतार संसद, आजाद न्यायपालिका, जिम्मेदार मीडिया, सतर्क सिविल सोसाइटी आ नैतिकता आ परिश्रम ला प्रतिबद्ध कार्यपालिका से लोकतत्र जिएला. ई जिम्मेदारी सकारे वाला होला, बेहिसाब भोग वाला ना. आ एकरा बावजूद हमनी का निजी लाभ, आत्ममोह, असहनशीलता, बेवहार में छोटहपन, आ प्राधिकारी ला अपमानभाव से अपना कार्यसंस्कृति के बिगड़े दिहले बानी जा. समाज के नैतिकसत्व में गिरावट के सबले बड़का असर नवहियन आ गरीबन के आकांक्षा आ उमीद पर पड़ल बा. महात्मा गाँधी हमनी के, उनुके शब्द दोहरावत बानी, सिद्धांत का बिना राजनीति, काम का बिना धन, बिना नीति के आनंद, चरित्र का बिना ज्ञान, नैतिकता बिना व्यापार, मानवता बिना विज्ञान, आ बलिदान बिना पूजा से बाचे के कहले रहीं. आधुनिक लोकतंत्र बनावत घरी उहाँ के सलाह पर हमनी के धेयान देबे पड़ी देशभक्ति, सहानुभूति, सहनशीलता, आत्मसंयम, ईमानदारी, अनुशासन आ नारी सम्मान के आदर्श के जियतार बल बनावे होखी.\n4. संस्थान राष्ट्रीय चरित्र के आइना होलें. आजु हमनी का चारो ओर अविश्वास अउर सरकार आ संस्थानन के काम से निराशाभाव पसरल बा. हमनी के विधायिका विधान बनावे वाला मंच का बदले लड़ाई के मैदान बुझात बाड़ी सँ. भठियरपन एगो बड़हन चुनौतौ बन गइल बा. राष्ट्र के संसाधन उदासीनता आ भोग का चलते बरबाद होखत बा. ई हमनी के समाज के गतिशीलता रोकत बा. एह गिरावट के रोकला के जरूरत बा.\n5. हमनी के संविधान राज्य के अलग अलग संस्थान का बीच सत्ता के एगो महीन संतुलन बनावेला. एह संतुलन के बचवले राखे के जरूरत बा. हमनी के अइसन संसद चाहीं जहवाँ संवाद होखत होखे, तर्क आ फैसला होखत होखे. हमनी के अइसन न्यायपालिका चाहीं जे बिना देरी कइले न्याय देव. हमनी के अइसन नेतृत्व चाहीं जे राष्ट्र का प्रति आ हमनी के सभ्यता के महान बनावे वाला मूल्यन खातिर समर्पित होखे. अइसन राज चाहीं जे हमनी में हमनी के सोझा खाड़ चुनौतियन से निपटे के भरोसा पैदा करे. हमनी के अइसन मीडिया आ नागरिक चाहीं जे अपना अधिकार जतावत घरी अपना जिम्मेदारियो ला प्रतिबद्ध होखे.\n6. शिक्षा व्यवस्था से समाज के फेर से व्यवस्थित कइल जा सकेला. बिना एको विश्वस्तर के विश्वविद्यालय के हमनी का विश्वशक्ति बने के सोच ना सकीं. इतिहास गवाह बा कि हमनी का कबो शिक्षा का मामिला में दुनिया में विलक्षण रहीं जा. तक्षशिला, नालन्दा, विक्रमशीला, वलाभी, सोमापुर आ उदन्तपुरी पुरनका विश्वविद्यालयी व्यवस्था के अंग रहले जवन छठवीं शताब्दी से अठारह सौ साल ले पूरा दुनिया पर हावी रहुवे. दुनिया भर के विद्वान आ महान मस्तिष्क खातिर ई चुंबक जस रहली सँ. हमनी के फेर से उहे जगहा काबिज होखे के कोशिश करे के पड़ी. विश्वविद्यालय बरग के पेड़ जस होला जवना के जड़ प्राथमिक शिक्षा में, हमनी के समुदाय के विद्वता शक्ति बनावे वाला विद्यालयन के एगो बड़हन तंत्रजाल में होला. ज्ञान के एह पेड़ के हर हिस्सा में, बीज, सोर आ डाढ़ से लगाइत सबले उचका फुनगी ले, निवेश कइला के जरूरत बा.\n7. सफल लोकतंत्र आ सफल आर्थिक व्यवस्था में सीधा नाता बा काहे कि हमहन का आबादी से चले वाला राष्ट्र हईं जा. लोग जब पंचायत से लगाइत स्थानीय शासन में हिस्सेदारी करेला तब उ लोग आपन हित बढ़िया से साधेला. हमनी के स्थानीय प्रशासन के जल्दी से कार्यशील, कार्यकारी, आ धनयुक्त बना के शक्तिसंपन्न बनावे के पड़ी. तेज विकास हमनी के संसाधन दे दिहले बा बाकिर अधिका साधन अधिका बढ़िया परिणाम में नइखे बदलत. समहर शासन बिना समहर विकास ना पावल जा सके.\n8. सवा सौ करोड़ के आबादी वाला बढ़त देश खातिर विकास आ वितरण वाला संवाद बहुते जरूरी होला. विकास जहाँ वितरण के संभावना बनावेला आ पुनर्वितरण आवे वाला समय में बढ़न्ती के वाहक होला. दुनु ओतने जरूरी होला. दोसरा के नुकसान चहुँपा के कवनो एक पर अधिका जोर राष्ट्र खातिर खराब हालात पैदा कर सकेला.\n9. पिछला दशक भारत के सबसे तेज गति से बढ़े वाला देश बनत देखले बा. एह दौरान हमनी के अर्थव्यवस्था हर साल 7.9 फीसदी के औसत से बढ़ल बा. आजु हमनी का अनाज उपजावे में आत्मनिर्भर बानी, हमनी का दुनिया में चावल के सबले बड़का आ गेंहू के दुसरा नंबर के निर्यातक देश हईं. एह साल दाल के 18.45 मिलियन टन के रिकार्ड उत्पादन दाल में आत्मनिर्भरता ला बढ़िया संगुन बा. कुछ साल पहिले ले ई सोचलो मुश्किल रहुवे. एह वेग के बनवले राखे के जरुरत बा. एह ग्लोबल दुनिया में अझुराइल आर्थिक हालात में विपरीत हालात से, बाहरी आ भितरी दुनु, जूझल सीखल जरूरी बा.\n10. आजादी का शुरुआत में हमनी का आधुनिकता आ बरोबरी वाला आर्थिक विकास के दमकत दीया जरवनी जा.एह दीया के दमकत राखे खातिर गरीबी मेटावल हमहन के पहिला काम होखे के चाहीं. हालांकि गरीबी दर में गिरावट का बावजूद हमहन के ई लड़ाई खतम करे से बहुते दूर बानी जा. भारत का लगे एह चुनौती से निपटे लायक बुद्धि, बेंवत आ संसाधन मौजूद बा.\n11. हमहन के एहिजा ले ले आवे वाला सुधारन के शासन के हर स्तर पर चालू राखे के बा. आवेवाला बीसेक साल में हमनी के आबादी के लाभदायक संरचना बहुते काम आवे वाला बा. एकरा ला चाहीं औद्योगिक सुधार आ रोजगार संभावना के तेज गति से बढ़ावल. इहो जरूरी बा कि शहरीकरण व्यवस्थित तरीका से होखे. हाल का दिन में एह दिसाईं नया उत्पादन नीति, शहरी संसाधन के नवीकरण, आ कौशल बढ़ावे खातिर महत्वाकांक्षी प्रशिक्षण कार्यक्रम समेत सरकार के अनेके कदम पर आवे वाला समय में नजदीक से नजर राखलो के जरूरत बा.\n12. हमनी का अपना नागरिकन के कानूनी गारंटी का साथे बहुते कुछ, काम के अधिकार, शिक्षा के अधिकार, भोजन के अधिकार, दिहले बानी जा. अब ई तय करे के बा कि एह प्रदान से लोग के साँच शक्तिकरणो होखत बा हमनी के एह कानूनी प्रावधानन के लागू करावे खातिर मजगर वितरण प्रणालियन के जरूरत बा. लोक सेवा के कुशल वितरण आ जिम्मेदारी स्थापित करे वाला नया मानक बनवला के जरूरत बा. सहायता के एही साल कुछ पहिले लागू भइल सीधे लाभार्थी ले लाभ चहुँपावे के योजना अधिका पारदर्शिता, अधिका कुशलता, आ अमूल्य संसाधनन के बरबादी में कमी ले आई.\n13. बढ़न्ती के दौड़ में हमनी का सावधान रहे के बा कि मनुष्य आ प्रकृति के बीच के संतुलन मत बिगड़ो. एह तरह के असंतुलन के परिणाम बहुत दुखदायी होखी. उत्तराखंड त्रासदी में मरे वाला अनेके लोग, आ ओहू ले अधिका संख्या में दुख झेले वाला लोग ला हम हार्दिक शोकसंवेदना देत बानी आ एह त्रासद घरी में राहत चहुँपावे का कठिन काम में लागल सुरक्षा के वीर जवानन, सैनिकन, सरकारी कर्मचारियन, आ गैरसरकारी संगठनन के हम अभिनंदन करत बानी. एह त्रासदी के कारकन में मानव सुभाव के लालसा ओतने शामिल बा जतना प्रकृति माँ के खीस.प्रकृति एहसे हमनी के जागे के संकेत दिहले बिया. चेते के समय आ गइल बा.\n14. हाल का दिनन में हमनी का अपना सुरक्षा, बाहरी आ भितरीओ, खातिर निकहा चुनौती देखनी सँ. छत्तीसगढ़ में नक्सलवाद के क्रूर चेहरा केतने निर्दोष लोग के जान ले लिहलसि. पड़ोसियन से बढ़िया संबंध बनावे के लगातार कोशिश का बावजूद सीमा पर तनाव पनपल बा, नियन्त्रण रेखा पर सीजफायर बेरबेर लँघाइल बा जवना में कतने जानन के त्रासद नुकसान भइल बा. शान्ति खातिर हमहन के प्रतिबद्धता खतम ना होखी बाकिर हमनी के धीरजो के एगो सीमा बा.भितरी सुरक्षा आ देश के भौगोलिक एकात्मकता बनवले राखे ला हर जरूरी कदम उठावल जाई. अपना सुरक्षा बल आ सैनिकन के साहस आ नायकता के हम सलाम करत बानी जे शाश्वत निगरानी बनवले राखेले आ ओह लोग के श्रद्धांजलि देत बानी जे मातृभूमि के सेवा में अन्तिम बलिदान आपन जीवन ले दे दिहलें.\n15. अगिला स्वतंत्रता दिवस पर हमार अगिला संबोधन के सौभाग्य मिले से पहिले देश में एगो आमचुनाव होखे वाला बा. लोकत्तंत्र के एह महान पर्व हमनी के मौका देला कि हमनी का एगो टिकाउ सरकार चुनीं जे सुरक्षा आ आर्थिक विकास सुनिश्चित करे. जरूरी बा कि बढ़त सामाजिक सद्भाव, शान्ति आ समृद्धि का दिसाईं हर चुनाव एगो खास मील के पत्थर बने.\n16. लोकतंत्र हमनि के एगो दोसर स्वर्ण युग फेर से बनावे के मौका दिहले बा. एह मौका के बाँव नइखे जाए देबे के. आगे के सफर विवेक, साहस आ लगन माँगत बा. अपना मूल्य आ जिम्मेदारी के फेर से सोगहग जियावे ला हमनी के लागे के बा. हमनी के ई जानल जरूरी बा कि अधिकार आ जिम्मेदारी साथे साथ चलेला. आत्मविश्लेषन आ आत्म संयम के महत्व फेर से जानल जरूरी बा हमहन के\n17. आखिर में हमरा के महान ग्रंथ भागवतगीता से उद्धृत करत खतम करे दीं जहाँ गुरु आपन विचार दिहला के बाद कहत बा कि यथा ईच्छासि तथा कुरु. जइसन करे के चाहऽ तइसन करऽ. हम तोहरा पर आपन विचार लादल नइखीं चाहत. जवन हमरा ठीक लागल तोहरा सोझा राख दिहनी अब ई तोहरा पर बा कि जवन सही लागे तवन करऽ.\nरउरे सभ का निर्णय पर लोकतंत्र के भविष्य टिकल बा.\nपिछला कई बेर के परपंरा निभावत अँजोरिया देश का नामे दिहल राष्ट्रपति के संबोधन के भोजपुरी अनुवाद परोसले बिया. अनुवाद का क्रम में भइल कवनो कमी भा गलती ला माफी चाहत बानी. बाकिर अगर भोजपुरी के संविधान में जगहा दिआवे के बा त अइसन कइल जरूरीओ बा.\nरउरा सभे के स्वतंत्रता दिवस के हार्दिक बधाई.\n2 thoughts on “६७वाँ स्वतंत्रता दिवस पर देश के नाम राष्ट्रपति प्रणव मुखर्जी के संबोधन”\nअगस्त 15, 2013 को 3:08 अपराह्न पर\nरउरा लगन आ मेहनत के सलाम.नीमन परंपरा के नींव रखले बानी.चलावत रहीं,काल्हु जरूर एकर मूल्यांकन होई.अभी जरूरत बा भोजपुरी के भंडार में हर तरह के सामग्री के बढ़ोत्तरी के.\nअगस्त 15, 2013 को 10:25 अपराह्न पर


नथुनियाँ पर गोली मारे... | जोगीरा\nHome भोजपुरी साहित्य हास्य व्यंग्य नथुनियाँ पर गोली मारे…\nनथुनियाँ पर गोली मारे…\nगोली मारल एगो अइसन शब्द बा जवना के अर्थ हरमेसे उल्टा लिहल जाला – नाम सुनते रोआँ खड़ा हो जाला आ करेजा काँप जाला बाकिर इहे गोली जब नथुनियाँ पर मारल जाला तऽ पूछीं मत एह में जवन परेम झलकेला भा जवन परेम झरेला ओकर बखान त कइल बड़ा पहाड़ बा।\nपहाड़ एह माने में कि अर्जुने एगो भइलन जे नाचत मछरी के आँख में तीर मरलें। बाकिर साँच बा कि अगर उ आजू रहते आ झूलत झूलनी पर गोली मारे के होइत त जरूर फेलिया जइते काहें कि झूलनी के संगे जवन भाव आ भंगिमा होला ओकरा समझल कठिने ना महा कठिन होला। जब काली दास पाई पेर दिहले त केसरिया दास लोगन के, के पूछत बा? आजू काल्ह देखीं त पत्र पत्रिकन में झुलनिया वाली लोग के राज लउकी। ओह में सरस्वती त कमे बाकिर लक्ष्मी जी लोग जादे बा। ओह में सरस्वती त कमे बाकिर लक्ष्मी जी लोग जादे बा। जेकर सवारीए उल्लू हऽ। जेकरा जेकराा पर एह लोगन के किरपा होला ओकरा उल्लू बन हीं के बा। झुलनियाँ वाली, के राज कहाँ नइखे। राजनीति से लिहले साहित्य तक, फिलिम से लिहले टी. वी. तक।\nपहिले क्रिकेट के कमन्टेटर मरदने लोग होत रहे अब तऽ उहवों झुलनियाँ वाली के राज भइल जाता। साबुन से लिहके सरफ तक त खेपात रहें, जबसे स्कूटर से कार तक इ लोग छाप लिहल, जवन नाहिंयों बिकात रहे उ ब्लैको में नइखे मिलत। अब एह भैलु पर केहू नथुनियाँ पर गोली मारे जाई त कइसे जे ओकर फिकिर कईल जाय। जब से सीमा पर गोली चलावे ला एह लोगिन के बहाली के चर्चा भईल आ सेना में बहाली शुरू भईल। झुलती सुरक्षित हो गईल केकर मजाल बा जे झुलनी पर गोली चला देवे। हँ एह सब चरचा में ऐगो साँच जरूर बा कि अउरी केहू झुलनी पर गोली चला पावे भा ना सईया जी के गोली त चलिए जाला। आ झुलनियाँ वाली हँसी हँसी के झेल जाली। एकरे नाम प्रेम हऽ। जवन ढाई आॅखर के होके भी अढ़ाई लाख के काम करेला। जे हमरा बात से सहमत होई उहे झलुनी आ प्रेम के संबंध बुझी त रउओ बुझीं आ बुझके झुलनी पर कुर्बान होई भले केहू देश पर कुर्बान होखता, होखे दीं। रउआ झुलनी प शहीद हो जाई। बुझनी नूँ।\n– डाॅ॰ गोरख प्रसाद “मस्ताना”\nडाॅ॰ गोरख प्रसाद "मस्ताना"\nनथुनियाँ पर गोली मारे\nपिछला लेखबियाह मत करि हऽ\nअगिला लेखकौनो गारन्टी बा का\nभोजपुरी के आधुनिक कवि


दू साल में यूपी बिजली का मामिला में आत्मनिर्भर हो जाई – टटका खबर\nदू साल में यूपी बिजली का मामिला में आत्मनिर्भर हो जाई\nमुख्यमंत्री अखिलेश यादव के कहना बा कि साल २०१५ ले प्रदेश बिजली का मामिला में आत्म निर्भर हो जाई. लखनऊ में पत्रकारन से बतियावत मुख्यमंत्री कहलन कि पन्द्रह हजार करोड़ रुपिया लगा के बने वाला आईटी सिटी केन्द्र से राज्य के पचीस हजार नवहियन के रोजगार मिली. लखनऊ में मेट्रो अपना तय समय, साल २०२०, ले चालू हो जाई.\nTags: आईटी सिटी, उत्तर प्रदेश, बिजली, मेट्रो


कुबेर नाथ मिश्र 'विचित्र' - जयंती प विशेष - खबर भोजपुरी\nकुबेर नाथ मिश्र ‘विचित्र’ – जयंती प विशेष\nकुबेर नाथ मिश्र 'विचित्र' - जयंती प विशेष\nBy Ganesh Tiwary\t On Jun 22, 2021 Last updated Feb 18, 2022\nजन्मतिथि – 21 जून 1935\nपुण्यतिथि – 25 फरवरी 2019\nआखर परिवार , भोजपुरी के महान साहित्यकार व्यंग्यकार कुबेर नाथ मिश्र ‘ विचीत्र ‘ जी के जयंती प बेर बेर नमन क रहल बा ।\nबिचित्र जी के परिचय –\nपिता के नाव – श्री पं. जगजीतन मिश्र\nरहनिहार – भिण्डा मिश्र, भाटपार रानी , देवरिया\nशिक्षा – प्राइमरी, मिडिल, हाई स्कूल, इंटर, मध्यमा(विशारद), साहित्यरत्न, धर्मरत्न( बीए)\nपेशा – अध्यापक, बाबा राघव दास कृषक इंटर कालेज, भाटपार रानी, देवरिया (उ.प्र.)\n‘ विचित्र बिना झोरा के उदास हो जालें’\nएगो संस्मरण विचित्र जी जुड़ल आखर के जरी –\nविचित्र बाबा जइसन जिंदादिल आ खुशमिशाज कवि हम दोसर कहीं नइखीं देखले। विचित्र बाबा से कई बेर भेंट-मुलाकात आ साथे रहे के मौका मिलल बा। देवरिया जिला के भिंडा मिश्र गांव के रहनियार विचित्र बाबा देश-विदेश के काव्य मंचन पऽ आपन दमदार उपस्थिति दर्ज करावत रहीं। ऊंहा के लोकप्रिय-जनप्रिय कवि रहीं। आपन विचित्र वेश-भूषा से ऊंहा के पहचान बनल रहे। माथ पऽ गांधी टोपी, गोड़ में हवाई चप्पल, कांध पऽ लटकट झोरी, झोरी में शंख-पतरा आ आपन छपल पोथी आ बेछपल पांडुलिपी। हाथ में एगो छाता। गरदन में रूद्राक्ष के माला। चेहरा पऽ दिव्य तेज, धोती-कुरता आ गमछा। जब मंच पऽ ऊंहा के कविता पढ़े खातिर उठी तऽ लोग पेट दाब के हँसे। मैथिली-भोजपुरी अकादमी दिल्ली के एगो कवि सम्मेलन में शामिल होखे खातिर ऊंहा के दिल्ली आइल रहीं। विचित्र बाबा अपना साथे दतुअन काटे खातिर एगो चाकू रखीं। दिल्ली मेट्रो के सुरक्षा जाँच में ऊंहा चाकू जमा हो गइल। बिचित्र बाबा बड़ा परेशान रहीं। आ हमरा से कहनी कि बबुआ एगो चाकू के इंतजाम करऽ, ना तऽ दतुअन कइसे बनाइब। हम कइनी बाबा रउआ ब्रश कर लिही। दिल्ली चाकू कहां मिली। बिचित्र बाबा खातिर हम पहाड़गंज साइड से जाके दतुअन ले अइनी तब बाबा के काम बनल। ऊंहा के पन्ना-पन्ना जोड़ के पतरा जइसन आपन पोथी निकालीं। ओह पऽ मुक्तक आ व्यंग्य कंडा के कलम से लिखल रहे।\nऊंहा के मुक्तक कहे में महारत हासिल रहे। ऊंहा के रचना के केंद्र में गांव आ समाज रहे। भूख- भ्रष्टाचार, घोटाला, नेता, सामाजिक आ नैतिक पतन, बदलत मूल्य पऽ ऊंहा के खूब लिखलें बानी। विचित्र बाबा के ‘कुबेर कविताई’, ‘भिनसहरा’, ‘दुपहरिया’, ‘तिजहरिया’, ‘डिबलर’ जइसन पोथी प्रकाशित बाड़ी सऽ।\nऊ खिड़की से नैना से नैना लड़ावत बा।।\nप. कुबेरनाथ मिश्र ‘विचित्र’ जी के लिखल चार गो किताब पढीं भोजपुरी साहित्यांगन प –\n2- कुबेर कबिताई\n3- भागवत रसायन\n4- बिचित्र समोसा\nसाभार:- आखर पेज\n14000cookie-checkकुबेर नाथ मिश्र ‘विचित्र’ – जयंती प विशेषyes


सलमानो मानेले कि मनोज तिवारी भोजपुरी के सबले बड़ सुपर स्टार – Anjoria\nअक्टूबर 5, 2010 बिग बॉस, मनोज तिवारी\nकलर्स टीवी चैनल पर देखावल जा रहल रियलिटी शो बिग बॉस सीजन ४ में एगो प्रतिभागी का तौर पर मनोज तिवारी के स्वागत करत सलमान कहले कि आप भोजपुरी के सबसे बड़े सुपर स्टार हो और मुझे आपकी लोकप्रियता से जलन होती है. जवना घरी सलमान खान मनोज तिवारी का स्वागत में ई बात कहत रहले तवना घरी हजारो के तादाद में मौजूद दर्शकन के ताली गड़गड़ात रहे. स्टेज पर बिग बॉस के पूर्व प्रतिभागी रह चुकल रविकिशन, राजू श्रीवास्तव, बिंदू दारा सिंह, आ संभावना सेठ मौजूद रहेलोग.\nबिग बॉस सीजन ४ के चौदह प्रतिभागियन में मनोज तिवारी के खास आकर्षण बा. शो में इंट्री मारत मनोज तिवारी के अंदाज ठेठ भोजपुरिया रहे आ ऊ भोजपुरियन का आन बान शान में दबंग भरल गीत “नाम सुने त दुनिया मौन, हमही है भोजपुरिया डॉन” सुना के आपन जोरदार शुरुआत कइलन. सलमान उनका के कई बेर अँकवारी भरलन आ एक बेर त उनका संगे डांसो कइलन. घर में घुसे वाला ऊ चौदहवा प्रतिभागी रहले आ भीतर जाते पहिले से मौजू सगरी प्रतिभागी खुशी से चहक उठलन.\nएह हिन्दी रियलिटी शो का माध्यमो से मनोज तिवारी के एके कोशिश बा कि भोजपुरी भाषा आ संस्कृति के प्रोमोट कइल जाव.\nAre we looking for you ?\n2 thoughts on “सलमानो मानेले कि मनोज तिवारी भोजपुरी के सबले बड़ सुपर स्टार”\nअक्टूबर 7, 2010 को 1:27 अपराह्न पर\nmanoj bhaiya rauva aage badhat rahi\nअक्टूबर 6, 2010 को 3:25 अपराह्न पर\nGreetings of the day/!!!


विमल कुमार दिहलें धर्मेन्द्र के सालगिरह के बधाई – Anjoria\nविमल कुमार दिहलें धर्मेन्द्र के सालगिरह के बधाई\nहिंदी में अनेके बड़ आ हिट फिलिम बना चुकल निर्माता विमल कुमार पिछला दिने हीमैन धर्मेन्द्र के उनका शादी के सालगिरह पर बधाई दिहलें. पिछला बुध का दिने विमल कुमार उनका घरे जा के उनका के बधाई दिहलें.\nजाने जोग इहो बा कि विमल कुमार हाल ही में सिनेमा भोजपुरी में डेग धइले बाड़े. उनकर फिलिम “देस परदेस” में धर्मेन्द्र एगो खास भूमिका में बाड़ें. फिलिम के शूटिंग पूरा हो गइल बा जल्दिए रिलीज होखी. बहरहाल धर्मेन्द्र के भोजपुरी बोलत देखे ला भोजपुरी फिलिम के दर्शकन में खासा उत्साह बा.\nजवन मिलल से सिनेमा भोजपुरी के बदौलत, कहली मोनिका सिंह\n‘कसम वर्दी के’ में होखी संभावना, सीमा आ ग्लोरी के आयटम


लालू के पछाड़ दिहलन कांग्रेसी सांसद रशीद मसूद – टटका खबर\nलालू के पछाड़ दिहलन कांग्रेसी सांसद रशीद मसूद\nतीसहजारी अदालत में सीबीआई. के विशेष अदालत केन्द्रीय स्वास्थ्य मंत्री रहल रशीद मसूद के मेडिकल भर्ती घोटाला मे आजु चार साल के सजा सुना दिहलसि. एकरा साथही रशीद मसूद पहिलका सांसद हो गइलन जेकर राज्यसभा सांसदी भठियरपन का चलते चल जाई. लालू आ जगदीश शर्मा के सजा तीन तारीख के सुनावल जाई. एहसे ई लोग अब रिकार्ड ना बना पाई.\nउच्चतम न्यायालय अपना हाल का निर्देश में कहले बावे कि कवनो जनप्रतिनिधि दू साल भा अधिका के सजा पावते तत्काल अयोग्य घोषित कर दीहल जाई.\nसीबीआई के विशेष अदालत के न्यायधीश जेपीएस मलिक राज्यसभा में कांग्रेसी सांसद रशीद मसूद के धारा 120 बी, आपराधिक षडयंत्र रचे, 420 .धोखाधडी, आ 468 जालसाजी का तहत आज सजा सुनवले. एकरा बाद रशीद मसूद के तुरते हिरासत मे ले लिहल गइल.\nTags: दागी जनप्रतिनिधि, रशीद मसूद\nभरम में पड़ल लोकसभा सचिवालय कानून मंत्रालय से पूछलसि


वेबसाइट आपस में संबंधित नेटवर्क वेब संसाधन सभ[नोट 1], जइसे कि वेब पन्ना, मल्टीमीडिया इत्यादि, के संग्रह हवे जेकरा के एगो डोमेन नाँव से पहिचानल जा सके आ कम से कम एक ठो वेब सर्वर पर प्रकाशित होखे। वेबसाइट के कुछ प्रमुख उदाहरण बाड़ें विकिपीडिया.कॉम, गूगल.कॉम इत्यादि।\nवेबसाइट तक कौनों पब्लिक नेटवर्क जइसे कि इंटरनेट द्वारा या फिर प्राइवेट लोकल एरिया नेटवर्क द्वारा पहुँच अस्थापित कइल जा सके ला आ एकरा खाती एगो यूनिफार्म रिसोर्स लोकेटर (यूआरएल) के जरूरत होले जे वेबसाइट के चिन्हित करे।\nवल्ड वाइड वेब (WWW) के रचना 1990 में सर्न (CERN) में काम करे वाला ब्रिटिश बैज्ञानिक टिम बर्नर्स-ली द्वारा कइल गइल। 30 अप्रैल 1993 के सर्न द्वारा एह बात के घोषणा कइल गइल कि वल्ड वाइड वेब सभके इस्तेमाल खाती फिरी उपलब्ध होखी। सर्वर से एकहक गो फाइल के हासिल (रिट्राइव) करे खातिर एचटीएमएल (HTML) आ एचटीटीपी (HTTP) के पहिले के जमाना में अउरी दूसर प्रोटोकाल सभ जइसे कि फाइल ट्रांसफर प्रोटोकाल (एफटीपी) आ गोफर प्रोटोकाल (gopher protocol) सभ के इस्तेमाल होखे। ई प्रोटोकाल सभ सिंपल डाइरेक्टरी स्ट्रक्चर उपलब्ध करावे लीं जेह में प्रयोगकर्ता लोग नेविगेट (भ्रमण) क सके ला आ फाइल डाउनलोड करे खाती बीछ सके ला। ओह समय में डाकुमेंट सभ के बिना फारमेट कइल टेक्स्ट के रूप में उपलब्ध करावल जाय या फिर वर्ड प्रासेसर के फारमेट में उपलब्ध होखे।\n↑ The first explicit definition of resource is found in RFC 2396, in August 1998:\n↑ "The website of the world's first-ever web server". पहुँचतिथी 2008-08-30.\n↑ Cailliau, Robert. "A Little History of the World Wide Web". पहुँचतिथी 2007-02-16.\nअंग्रेजी विक्शनरी में website खातिर देखीं।\n"https://bh.wikipedia.org/w/index.php?title=वेबसाइट&oldid=676231" से लिहल गइल\nLast edited on5अगस्त 2020, at 04:34\nएह पन्ना पर आखिरी बेर संपादन5अगस्त 2020 के 04:34 बजे भइल रहल।


डॉ. आशारानी लाल :: :: :: बुढ़ापा में माई :: कहानी\nए ईया आज हम बड़ा खुश बनी। मने मने खुशी के लावा फूटता। अब हम जल्‍दी अपन खुशी तोहरे के बतावल चाहतानी।\nहम आज टी.वी. देखत रहनी हँ। ओह में अइसन भइलह कि भक् से तूँ ही उहाँ लउक गइलू ह। जानतारु अन्‍ना अपना ख्‍वाहिस के आंदोलन के बवंडर जवन गाँधी बाबा बन के दिल्‍ली में चलवलन हँ, ऊ जब पूरा भ गइलह आ उनकर भूख-पियास के अनशन टूट गइलह त सब लोग ओसही खुश भीइलह, जइसे सन् सैंतालिस में देस के आजादी मिलला पर भइल रहे। पूरा देश अन्‍ना के साथे-साथे एह आंदोलन में शामिल रहल। केहू लाठी-डन्‍डा ना उठवलस। कहीं हूल-हपाड़ना भइल, न त खूने बहल। अनापो-सनाप केहू ना बोलल आ पूरा देस में उनका विजय के तिरंगा झंडा लहराए लागल।\nजानतारु ईया अन्‍ना त भूखले-पियासले एक्‍के जगहिया में बइठल रह गइलन जइसे एह देस के कवनो साधू-महात्‍मा बन गइल होखँस, एही से पूरा देस उनका साथे हो गइल रहे। अन्‍ना भूखला से बहुते कमजोर भ गइल रहन, ओहिसे अनसन के बाद तीन-चार दिन-ले अपना डाक्‍टरन के अस्‍पताल में पड़ल रहलन। जब तनी अन्‍न-दाना खाए-पीए। लगलन त अपना गाँवे के इयाद आइल। महाराष्‍ट्र में उनकर गाँव घर रहे जहाँ हर साल गनेश-बाबा हर घर में आके बइठेलन। सब लोग एह भगवान के धूम-धाम से पूजेला-इहे बात रहे कि उनकरो मन पूजा में आवे के कइलस आ आज ऊ अपना गाँव सिन्द्धि में टी.बी. पर लउकत रहन।\nगाँव के लोग अपना अन्‍ना के देखे खातिर बहुते दिन से टकटकी लगवले रहल। सब लोग मिलजुल के इ तयकइल लोग कि गाँव के बहरा एगो बटोर होई, उहें अन्‍ना आके सब लोग के एकेसाथे दर्शन दिहन। इहे भइल। रालेगण-सिद्धि गाँव में सबकर जुटान भइल रहल। कई गो गाँव के लोग उहाँ जुटल रहे। एगो ऊँच मचान बनल रहे। ओह मचान पर अन्‍ना के खूब बड़हन फोटो लगावल गइल रहे। इ कुल देख सुन के सब टी.बी. वाला लोग आ सरकारो के लोग ओइजा पहुँच गइल रहे।\nअन्‍ना बहुते बड़ काम बिना मार-काट के कर देखलवलन जइसे गाँधी बाबा। जानतारु अन्‍ना का कइलन हँ। ऊ एह देस के भ्रष्‍टाचार से छुटकारा दियावे के उपाय खोज ले ले बान। एह देस में जनलोकपाल नाँव के एगो अइसन लँगूर क झुन्‍ड ऊ बोलावतान जेके हर जगहिए ले जाके एगो ऊँच जगहा में ऊ बइठा दिहन। इ काम देस के कोना कोना में पहुँचा दिहल जाई। ओह ऊँचाई पर बइठ के ऊ जन लोकपाल नाँव के लंगूर चारों ओरी ताकते रही। जहँवा कहिं घूस चोरी, डकइती आ बेइमानी के बाजार लउकी-त-ऊ ओपर झपट्टा मार के ओके दबोच ली। सब काला-बाजारी अब देस से बिला जाई आ फेरु एक देस में रामराज कायम हो जाई। अधर्म के नाश हो जाई आ धरम के जै-जैकार हो उठी।


La Ilaha Illallah Lyrics in Hindi from Begunah Qaidi – Lyrics in Hindi\nLa Ilaha Illallah Lyrics in Hindi from Begunah Qaidi\nLa Ilaha Illallah Lyrics in Hindi. ला इलाहा इल्लल्लाह song from Begunah Qaidi. It stars Rakesh Roshan, Aarti Gupta, Shakti Kapoor, Asha Sachdev. Singer of La Ilaha Illallah is Shambhu Qawwal. Lyrics are written by Hasan Kamal Music is given by Master Sonik, Om Prakash Sonik\nSong Name : La Ilaha Illallah\nSinger : Shambhu Qawwal\nLa Ilaha Illallah Lyrics in Hindi :\nकश्तिया सबकी किनारो\nपे पहुँच जाती है\nन खुदा जिनका नहीं\nउनका खुदा होता है\nनाम तेरा सब से आल्ला\nसबसे ऊँचा मरतबा\nकतरा कतरा झर झर\nदे रहा है यह सदा\nला इलाहा ला इलाहा इल्लल्लाह\nला इलाहा इल्लल्लाह ला इलाहा इल्लल्लाह\nदे रहा है ये सदा\nअब तक भटक रहे थे\nअंधेरो में ऐ खुदा\nखुद गर्जियो का आँख पे\nपर्दा पड़ा रहा\nपहचान भी न पाये\nबुरा क्या है क्या भला\nतेरे हुज़ूर आये है तू\nबखस दे खता\nबखस दे तू बखस दे खता\nओ मौला तू बखस दे खता\nहाले दिल तू जानता है\nकुछ नहीं कुछ भेद छुपा\nल इलाहा ह ला इलाहा इल्लल्लाह\nह ला इलाहा इल्लल्लाह ला इलाहा इल्लल्लाह\nह ला इलाहा इल्लल्लाह\nउषा की तरह नूरे\nहिदायत हमे भी दे\nजो थी रसूल में\nवो अदाकत हमें भी दे\nईशा की तरह सवप\nसोहगत हमे भी दे\nसच्चाई से डरे न\nवो जुरहट हमें भी दे\nजुरहट जुरहट हमे भी दे\nहो मौला जुरहट हमे भी दे\nशान है तेरी निराली\nतेरी कुदरत महरबा\nअपने लिए जिया है जो\nनादाँ है वही\nग़म दूसरो का बात ले\nइंसान है वही\nसच पे चला जो सोहिड़े\nईमान है वही\nसिमा पे मिट गया जो\nमुस्लमान है वही\nहै मुस्लमान है वही\nहा हा मुस्लमान है वही\nसर वही है सबसे ऊँचा\nजो तेरे आगे झुका\nला इलाहा इल्लल्लाह ह ला इलाहा इल्लल्लाह\nला इलाहा इल्लल्लाह ह ला इलाहा इल्लल्लाह.\nLa Ilaha Illallah Lyrics in English :\nKashtiya sabki kinaro\nPe pahuch jati hai\nNa khuda jinka nahi\nUnka khuda hota hai\nNaam tera sab se aalla\nSabse uncha martaba\nKatra katra jhara jhara\nDe raha hai yeh sada\nLa ilaha la ilaha illallah\nDe raha hai ye sada\nAb tak bhatak rahe the\nAndhero mein ae khuda,\nKhud garjiyo ka aankh pe\nParda pada raha\nPehchan bhi na paye\nBura kya hai kya bhala\nTere huzur aaye hai tu\nBakhas de khata\nBakhas de tu bakhas de khata\nO maula tu bakhas de khata\nHale dil tu janta hai\nKuch nahi kuch bhed chhupa\nLa ilaha ha la ilaha illallah\nHa la ilaha illallah la ilaha illallah\nHa la ilaha illallah\nUsha ki tarha nure\nHidayat hume bhi de\nJo thi rasul mein\nWo adakat hume bhi de\nIsha ki tarha savpe\nSohagat hume bhi de\nSachayi se dare na\nWo jurhat hume bhi de\nJurhat jurhat hume bhi de\nHo maula jurhat hume bhi de\nShan hai teri nirali\nTeri kudarat maharba\nApne liye jiya hai jo\nNadan hai wahi\nGham dusaro ka bat le\nInsaan hai wahi\nSach pe chala jo sohide\nImaan hai wahi\nSima pe mit gaya jo\nMusalman hai wahi\nHa musalman hai wahi\nHa ha musalman hai wahi\nSar wahi hai sabse uncha\nJo tere aage jhuka\nLa ilaha illallah ha la ilaha illallah\nLa ilaha illallah ha la ilaha illallah.\nPosted in Hit Bollywood Songs Lyrics • No Comments on La Ilaha Illallah Lyrics in Hindi from Begunah Qaidi\nYaar Sajana Lyrics in Hindi from Begunah Qaidi »\n« Main To Patne Wali Hu Lyrics in Hindi from Begunah Qaidi


दुनियाभर के समाजशास्त्री मानेले कि जवना समाज के जिनिगी के लड़ाई जइसे-जइसे कम होत चलल जाला, ओइसे-ओइसे ऊ आपन जड़ि-सोरि खोजल सुरू कइ देले.\nLast Updated: October 21, 2020, 11:40 PM IST\nसोसल मीडिया के जमाना में आपन तीज-तेवहार के लेके खास तरीका के जागरूकता भी बढ़ि गइल बा. आपन जड़ि-सोरि खोजे आ ओकरा के अभिव्यक्ति देबे में सोशल मीडिया बड़का सहारा बनि गइल बा. ओइसे दुनियाभर के समाजशास्त्री मानेले कि जवना समाज के जिनिगी के लड़ाई जइसे-जइसे कम होत चलल जाला, ओइसे-ओइसे ऊ आपन जड़ि-सोरि खोजल सुरू कइ देले. दुनियाभर में जारी अस्मिता के लड़ाई के मूल में ई बड़ कारण बा. जब दुनिया के पाले आर्थिक ताकत ना रहे. त हर लड़ाई के मूल में आर्थिक वर्चस्व रहे. यूरोप के मध्यकाल एकर बड़का उदाहरण बा. अइसन नइखे कि अब यूरोप में गेंग-झगड़ा कम हो गइल बा. अबो लड़ाई होत बा. चेकोस्लोवाकिया के चेक आ स्लोवाक के रूप में बंटवारा होखे भा. यूगोस्लाविया के स्लोवेनिया, क्रोएशिया में बंटवारा होखे. आ आजु जारी आर्मीनिया आउर अजरबैजान के बीच के झगड़ा होखे. सबके मूल में आपन जातीय स्वाभिमान के बचावे के संगे आपन अस्मिता के संस्थापने के संघर्ष बा.\nहमनी भोजपुरी मनई के एगो बड़ कमी ह. बात कहां से सुरू करेनी जा आ कहवां ले ओकर डाढ़ि फइला देनीं जा. बात सुरू भइल हा. आपन तीजि-तेवहार के आ बतरस घूमि गइल यूरोप-अमेरिका के ओरि. बाकिर एहो बतिया के एगो सिरा अस्मिते रहल हा. जब दुनिया आपन अस्मिता खोजतिया त हमनी के भोजपुरिया कइसे एह से बांचि सकेनी जा. आ सोसल मीडिया अइसन बरियार मंच मौजूद बा त हमनी के काहें पीछा रहबि जा. त देखि सभे. शारदीय नवरात्र में हमनियों किहां ‘निमिया के डाढ़ि मइया ’ खूबे गूंजि रहल बा. देवी मइया निमि के डाढ़ि पर हिलोरा लगावेली त ओकर चरचा होखबे करि. बाकिर बचपन के दिन यादि आवेला. तीन-चार दसक पहिले ले देवी मइया निमिया के डाढ़ि पर हिंडोरा चैती नवरात्र में लगावत रहलि हा. ओह घरी ई गीति घरे-घरे गूंजत रहल हा..कहीं कराह चढ़ि त कहीं पूड़ी-जाई आ बतासा. ओह घरी मइया के निमिया के डाढ़ि ढेर गूंजि. शारदी नवरात्र में ई गीत कमे गूंजत रहल हा. सोसल मीडिया बाजार के संगे मार्केटिंगों के बड़का मंच मुहैया करा देले बा.\nतब आजुकाल्हु के भोजपुरिया लोककलाकार लोग काहें पीछे रहसु. ओइसे समय के संगे समाज हमेसा बदलत रहल बा. त एहू घरी बदलता. तीन-चार दसक पहिले भोजपुरिया इलाकन में बिजुरी रानी पहुंच त गइल रहली. बाकिर टेलीविजन भइया आताना ना रहले. उनुका संगे घर-घर, दालानि-दालानि नवका संस्कार आ बाजार के दखल ना बढ़ल रहे. ओइसन दिन में जइसे शारदीय नवरात्र आवत रहे. वातावरण में दूगो रंग एकदमे बढ़ि जात रहे. खास तरह के भय भी वातावरण में रहत रहे. खासकर किसान, पशुपालक आ मेहरारू लोगन में. इहे दिन रहत रहे, जब घरे-दुआरे बान्हल परिवार के अंग रहल गाइ-बैल, भइंस- बछरू बेमार पड़त रहले. ओह से बचावे खातिर आपाना-आपाना गाइ-गोरू के बचावे खातिर गेरू से रंगि देत रहे लोग. बछरू के गर्दन में करिया धागा बान्हि दियात रहे. ताकि कवनो खराब नजर ना लागे. एही तरे छोट बच्चन के भी खास तौर पर गर्दन आ कलाई में करिया धागा बन्हात रहे. कमर के डांड़ा अगर टूटि गइल रहे. त ऊहो बदलात रहे.\nमाई-मइया लोग त बचवन के घर से बहरि निकले के पहिले आंखि में चटख काजर लगा देत रहे. छोट बच्चन के नाभियो में काजर लगावल जात रहे. घरे-घरे देवी मइया के पूजा सुरू होत जात रहे. माई-मइया हर दिन भगवती माइ के छाक आ जल चढ़ाई लोग. आ चढ़वला के बाद कही लोग. हे भगवती माई, हामार बाल-बाच्चा, गाई-गोरू के ठीक से रखिह. आजुकाल्हु के बाच्चा लोग पूछि सकेला कि आहो. ई छाक का होला. त बचवा छाक होत रहे. मसाला माने लवंग, इलाइची. दालचीनी. ओह के पहिले पानी में भें दियाई. फेरू सिलवटि पर पिसाई होत रहला. आ फेरू ओकरा के पवित्र जल में डालि दियाई. उहे देवी मइया के चढ़ावल जाइ. एगो अउरू बात धियान देबे के चाहीं. पूजा में पानी कबो ना इस्तेमाल होत रहल हा..खाली जले से पूजा होत रहल हा. चूंकि नवरात्र में ही षष्ठी के दिन से दुर्गा माई के आंखि खुलत रहल हा. आ हर दू-चार गांव के बीचे दसहरा के मेला लागि त लइका-लइकी लोगन में बाड़ा उत्साह रही. बच्चा लोग त मेला में जाके गूरही जिलेबी खाइके.\nपिपिहिरी आ फुलावना लेके खुस हो जात रहल हा लोग. पहिले चाट बर के पतइ से बनल दोना में मिलत रहे. बाद में जब चीनी मिट्टी के पलेट आइल त ऊ पलेट में मिले लागल. भोजपुरी मनई चाटे के नाम पलेट रखि दिहले. बाच्चा लोग मेला में पलेटो खाए खातिर जिदि करि. बाकिर बड़-बुजुर्ग माना कइ दिहें. कि पेट खराब हो जाई. पलेट खाए के मोका बच्चा लोग के या त मइया संगे मेला घूमला में मिली भा माई संगे. ऊ लोग जिदि के आगे हथियार डालि देत रहे. बाकिर बाबा-बाबूजी संगे मेला देखे जाए वाला बाच्चा लोग के त पलेट के मांग रखे के पहिलहिं सिहरन हो जाई. का पाता मेलवे में लागि जाइ दू-तीन हाथ. ओह घरी मेला के अलगे क्रेज रहत रहे. .जेकर रेख भीजि जात रहे. ओकरा के थोड़ा-बहुत आजादी मिलि जात रहे. ऊ लोग आपाना संगी-संहतिया संगे मेला जात रहे लोग. ईहे हाल उनहीं लोगन के समवयस्क लइकी लोग के भी रहे. मेला घुमाई में नैन-मटक्को लड़त रहे..बाकिर हमनी के यादि नइखे कि केहू के प्यार-मोहब्बत कबो अंजाम तक पहुंचल होखे.\nमाई-बाबू, चाचा-पड़ोसी से लोगनि के आताना डर रहत रहे कि एह मामला में बड़का-बड़का लोगन के हिम्मत जवाब दे जात रहे. बहरहाल ओह घरी लइकन के बीच में एगो कहाउत बहुते प्रचलित रहे. दसईं के दस बेटा, एगो बेटा भुअरा. दसईं बान्हाइल बाड़े रामजी के दुअरा. नवरात्र में दस गो दिन होला. ओकरे के दसईं लोग कही. ओइसे नवरात्र में भय वाला माहौल के पीछे वैज्ञानिक कारण आ ओह से बचाव के जरूरत रहे. हमारा समझ से ओकरे वजह से एह के तेवहार से जोड़ि दियाइल रहे. दरअसल नवरात्र बरसात के बाद आवेला. सरदी आपन दस्तक दिहलि सुरू कइ देले. बाकिर गरमियो रहेले. एह घरी बारिस के पानी में डूबल घासि नाया सिरा से पनकत रहेले. डूबल घासि पर कइ गो बैक्टीरिया पनपि गइल रहेले. ओह के खाइ के पशुअन में खुरपका-मुंहपका रोग होत रहला. जवन अगर बढ़ल त पशु के जाने ले ली. एही तरी मौसम के सरद-गरम से बच्चन के खांसी-बोखार आ निमोनिया तक ले हो जात रहल हा. मौसम में व्याप्त बैक्टीरिया से बच्चन के डिप्थिरिया-खसरा भी हो जात रहल हा.\nलोग समझी कि ई सबके पीछे दैव के परकोप बा. कुछ नासमझी आ अनपढ़ी के वजह से मेहरारू लोग माने लागी कि ई सब जादू-टोना के असर ह. .एही वजह से काजर आ करिया धागा के चलन ढेर रहि. बाकिर सांस्कृतिक जानकार लोग मानेला कि नवरात्र में गांवा-गाईं, मंदिर-मंदिर लगातार चले वाला हवन से वातावरण शुद्ध हो जात रहल हा. हवा में मौजूद हानिकारक बैक्टीरिया मरि जात रहले हा स. नवरात्र में देवी के हाथे राक्षस के वध के एगो प्रतीकात्मक अर्थ ईहो बा कि पूजा-पाठ, साफ-सफाई आ हवन से रोग पैदा करे वाला बैक्टीरिया रूपी राक्षसन के संहार. बचपन में एगो अउरू नजारा भोजपुरी इलाका में खूब लउकी..अब एकरा में बढ़ंतिए भ गइल बा. तब दुर्गा सप्तशती के पाठ करे वाला पंडिजी भा श्रद्धालु लोग खाली पीयरे कपड़ा में हाथ में फुलडालि लेके एह मंदिर से ओह मंदिर जात. उहां पाठ करत लउकत रहल हा लोग..पीयर धोती, पीयर गंजी, कान्ह पर पीयर गमछा. पूरा नवरात्र पाठ करे वाला लोगन के ईहे भेस रहत रहल.\nदिल्ली-मुंबई में लोग पाठ करेला. पूजो खूब करेला. बाकिर ई पीयरका रंग सायदे लउकेला. बाकिर हर साल जब-जब शारदीय नवरात्र आवेला. दसईं के दस बेटा वाला कहाउत खूब यादि आवेले. यादि आवेला दसहरा के मेला. ओह में कीनल पिपिहिरी आ तेल में छानल, गूर के रसा में पागल तेलहिया जिलेबी.


टटका खबर : बुध, 29 जुलाई 2015 (सबेर) – टटका खबर\nJul 29, 2015 News in Bhojpuri, अब्दुल कलाम, जीतन राम माँझी, टटका खबर, याकूब मेनन\nबलिया जिला के रसड़ा में एगो भोजपुरी फिलिम के शूटिंग शेड्युल का दौरान रात में अपना पति संगे सूतल नायिका रुपाली पर फिलिम के निर्देशके तेजाब फेंक के मरद मेहरारू के झउँसा दिहलसि. निर्देशक सुखपुरा इलाका के मिड्ढा गाँव के अजय पुजारी के एह मामिला में गिरफ्तार कर लीहल बा. नायिका रुपाली गाजीपुर के रेहाती मालीपुर के रुपाली रही जे बिहार के भोजपुर जिला के बड़हरा गाँव के एगो आदमी विकास कुमार ओझा से शादी कर लिहले रही जवना से आशिक अजय पुजारी नाराज हो गइल रहे. बतावल जात बा कि बाकायदा योजना बना के शूटिंग के शेड्युल रखलसि आ रात बेरा दुनू पर तेजाब फेंक दिहलसि. रुपाली के पूरा चेहरा खराब हो गइल बा आ विकासो के हाथ जर गइल बा. नायिका आ निर्देशक के एह इश्क का चलते निर्माता के पूंजी फँस गइल काहे कि फिलिम त अब बने से रहल.\nपर साल भइल मऊ के बसपा नेता परशुराम तिवारी के हत्या के मामिला में गवाह के हत्या के सुपारी लिहले बदमाश जब हत्या करे अइलें त पुलिस का हाथे चढ़ गइले. बलिया पुलिस एह चारो बदमाशन के गिरफ्तार कर लिहले बिया.\nबलिया के सतनी सराय इलाका में रहत एगो कपड़ा व्यवसायी के घर में मंगल के रात ताला तूड़ के लाखों रुपिया के गहना सामान चोरा लीहल गइल. घर के लोग बिहार के भागलपुर गइल रहुवे जब ई घटना भइल. मौका ए वारदात देख पुलिस के लागत बा कि कवनो जनतब एह काम में शामिल रहुवे.\nवाराणसी के भेलुपुर थाना में जर्नी बाई जुकासो अभियान चला के गाहकन के ठगे के आरोप में कंपनी का खिलाफ मुकदमा लिखवले बाड़न लंका निवासी सिद्धार्थ अवस्थी. बतवलन कि टूर का बहाने उनुका के आपन गाहक बना के कंपनी उनका खाता से करीब एक लाख रुपिया निकाल लिहले बिया आ कतहीं टूर पर भेजे का नाम पर हीला हवाली करत बिया.\nमकान के झगड़ा ले के गाजीपुरके जमानियां में स्कूल चलावे वाला आ कपड़ा व्यापारी संतोष जालान के मंगल के दुपहरिया गोली मार के हत्या कर दीहल गइल.\nउत्तर प्रदेश में मुलायम सिंह का खिलाफ धमकावे के शिकायत करे वाला आ बाद में निलंबित क दीहल आईपीएस अधिकारी का खिलाफ पहिले त एगो थाना में बलात्कार के कोशिश के मुकदमा दर्ज करावल गइल आ अब लोकायुक्त किहाँ उनुका खिलाफ आमदनी से अधिका के संपति राखे के मुकदमा दर्ज करावल गइल बा. लोकायुक्त अमिताभ ठाकुर के आपन सफाई देबे खातिर6अगस्त तक के समय दिहल गइल बा.\nबिहार में फर्जी कागजात का आधार पर नौकरी पवले शिक्षकन में से तीन हजार से अधिका लोग अबले आपन नौकरी छोड़ चुकल बा. हाई कोर्ट के सलाह बा कि फर्जीवाड़ा करे वाला सभ जने अपने से इस्तीफा दे देसु ना त जाँच में पकड़इला का बाद बहुते फजीहत हो जाई.\nभागलपुर के सबौर थाना में प्राइवेट मुंशी के काम करत अनुसूचित जाति के संजय कुमार नीरज के एगो सिपाही अमन कुमार गोली मार दिहलसि जवना से संजय के मौत ओहिजे हो गइल. घर परिवार के कहना बा कि संजय के हत्या थानेदार करवले बाड़ी.\nसिवान जिला के दरौदा इलाका के बगौरा पासी टोला में एगो नाचवाली के मुहब्बत का फेर में आर्केस्ट्रा मालिक अपना कर्मचारी के धमकावे चहुँपल त गाँव के लोग ओकरा के ध के बान्ह लीहल आ ओकर एकनाली बंदूक आ बैग छीन लीहल. गाछ में बान्ह के पीटत रहे लोग त गाँवे के एगो आदमी आ के छोड़ा दिहलसि जवना का बाद आर्केस्ट्रा मालिक भाग निकलल. एहमें कर्मचारी के बाप का तरफ से थाना में केस लिखावल गइल बा.\nसारण जिला के मढ़ौरा इलाका के एगो गाँव मसहा में बाप बेटा का बीच झगड़ा आ मारपीट का बाद पतोहु का ओर से ससुर का खिलाफ बदसलूकी के केस लिखावल गइल बा.\nखेत खाए गदहा मार खाए जोलहा. कर्मचारियन का हड़ताल का चलते जगदम काॅलेज छपरा में पार्ट थ्री के फार्म ना भरा पाइल त विद्यार्थियन के झुंड प्राचार्य के घेर लिहले आ बन्हक बना लिहले. बगल से गुजरे वाला सड़को के घंटन जाम क दीहल गइल. बतावल जात बा कि हालात से परेशान प्रभारी प्राचार्य आपन इस्तीफा दे दिहले बाड़न.\nजीतन राम माँझी के पार्टी हिन्दुस्तानी अवाम मोर्चा (सेकूलर) के चुनाव आयोग से पार्टी के मान्यता मिल गइल बा. एह बीच दबाव बनावत माँझी कहले बाड़न कि अगर मान राखे लायक सीट ना दीहल जाई त ऊ राजग में शामिल ना रहीहें आ अकेले सगरी सीट से चुनाव लड़इहें अपना उम्मीदवारन के.\nराष्ट्रपति रहल डॉ. ए.पी.जे. अब्दुल कलाम के पार्थिव शरीर आजु दिल्ली से तमिलनाडु में उनके पैतृक निवास रामेश्वरम आ गइल. अब काल्हु बियफे का दिने उनुका के सैनिक सम्मान का साथे सुपुर्दे खाक कइल जाई. एह खातिर जिला प्रशासन अबिल काबिल दरगाह का नियरा तीन गो जमीन के पहचान कइले बा जवना का बारे में आखिरी फैसला परिवार से बात कर के कइल जाई.\nउड़ीसा उच्च न्यायालय ओडिशा न्यायिक सेवा-2015 प्रारंभिक परीक्षा के रद्द कर दिहलसि आ कहले बा कि दुबारा परीक्षा करावल जाव. पिछला परीक्षा में पूछल सवालन में से 26 फीसदी या त गलत रहली सँ या सिलेबस से बाहर के रहली सँ. टाइपिंग आ व्याकरण के गलतिओ बहुते रहल.\nगोवा में लुई बर्जर रिश्‍वत घोटाला ले के कांग्रेसी सरकार में मंत्री रहल चर्चिल अलेमाओ के बयान दर्ज करवलिस पुलिस. तब के कांग्रेसी मुख्यमंत्री दिगंबर कामतो के बोलावल रहुवे बाकिर दिगम्बर अइलन ना.\nयेन केन प्रकारेण अपना फाँसी के लटका देबे में लागल याकूब मेनन आ ओकर समर्थक कवनो कसर बाकी नइखन छोड़त. सुप्रीम कोर्ट आ महाराष्ट्र के राज्यपाल का लगे ओकरा याचिका पर विचार होखते बा तले ऊ राष्ट्रपति का लगे दुबारा दया याचिका दायर कर के अपना फाँसी के उमिर कैद में बदले के गोहार लगवले बावे.


लगाव - डॉ गोरख प्रसाद मस्ताना - मैना: भोजपुरी साहित्य क उड़ान (Maina Bhojpuri Magazine)\nHome डा. गोरख प्रसाद मस्ताना लघुकथा Katha लगाव - डॉ गोरख प्रसाद मस्ताना\nरऊआँ सभ के सोझा आज डॉ गोरख प्रसाद मस्ताना जी के लघुकथा 'लगाव' पेस करत बानी। ई एगो छोटी मुकी कहानी बे। आँखि बन क लिहल जाओ तऽ ए कहानी में कुछु नईखे लेकिन जईसहीं रऊआँ आँख खोलब तऽ जिनगी कऽ ऊ सच लऊकी जेवना के हाथ थाम्हि के आदमी ई लमहर जिनगी काट लेला औरी खाली काटीए ना लेला; बाकी खुशी-खुशी काटेला। अपनापन औरी लगाव जिए के खाती परान नियर काम करे ला। ऊहे बात डॉ गोरख प्रसाद मस्ताना जी अपनी ढँग से कहत बानी।\nकबो कबो आदमी अपना हिया के हलचल आखर में बेयान ना कर पावेला। चिरई के चहचहाहट जब चुप्पी में बदल जाए त जरूर कवनो तुफान के अन्देशा हो जाला। कुछ एही नियर हाल रामलाल जी के रहें। बेटा जब औफिस से लवटलें त बाबूजी के अनदिनहा के नियर अखबार आ कवनो किताब पढ़ते ना दिखले, त उनका माथ उनकल कि बाबूजी बानी कहाॅं? जे घर में चुप्पी पसरल बा।\nआज कल आदमी अपने आपे में एतना अझूराइल बा जे ओकरा दूर-दूर के त छोड़ी, अपना आसे-पास के खबर नइखे रहत। साइत अइसने जरूर कवनो अनहोनी रहे जवना के असर घर में बुझाात रहें। अपना घरवाली से अबही बतिआवे शुरूए कईले कि पड़ोस के काकी आ जमली। पंहुचते पुछली-\n"ए दुल्हिन! आज त तोहरा सास के पुण्य तिथि नू हवे। हर साल एह दिने कीर्तन होत रहें। पंडिजी लोगिन के जिमावल जात रहे, एह बरिस काहे उदासी बा।"\nएतना कहल रहे कि सभे अवाक रह गईल। एक दोसरा के निहारत सबका मुॅंह पर उदासी अउर अफसोस के भाव पसर गईल। कहल बा कि काम के बोझ एक त आदमी के बान्ह लेवेला कि उ अपना जिम्मेदारियों भुला जाला। उ त अफसोस कराइए देला। आज उहे भइल रहे।\nप्रोफेसर सुधाकर जी दुखाइले मन से रामलाल जी के कोठरी के ओरिया जब धीरे-धीरे केवाड़ी हटवली त देखली कि बिछावना पर ओंठगल रामलाल जी आंख में चश्मा लगवले छत ओरिया निहारत रहले उ चश्मा उनकर स्वर्गवासी पत्नी के रहे जवना के पहिर के ना जानी कवना दुनिया में हेरा गइल रहलें। आंखी के कोरन से लोर झरत जात रहे। सुधा के बुझा गइल कि लगाव का कहाला।\nस्थान: बेतिया, बिहार\nसंपर्क: काव्यांगन, पुरानी गुदरी महावीर चौक, बेतिया, बिहार


पहिले जतरा ससुरारी के – साहित्यपीडिया भोजपुरी\nपहिले जतरा ससुरारी के\nपहिले जतरा ससुरारी के।\nएगो अइसन अनुभव जवना के जेहन में अवते खुदही पऽ हंसे के मजबूर हो जानी।\nबात तब के हऽ जब हमरा बिआह भइला तीन बरीस बित गइल आ हम ससुरारी ना गइनी। कारन रहे प्राइवेट सेक्टर में नोकरी आ छुट्टी के अभाव।\nअइसन ना रहे कि येहि तीन बरीस में हमरा छुट्टी ना मिलल, मिलल पऽ अपनी किहे तब एगो रिवाज रहे नवरतन पुरावे के। येहि रिवाज के मुताबिक जब केहू पहिले बेरी सासुरारी जात रहे तऽ ओकरा ससुरारी में नव दिन आ नव रात रहे के पड़त रहे। अब हमरा येतना लम्बा छुटिये ना मिले कि हम ससुरारी में नवरतन पुराईं।\nजब ई बात, हमार ई समस्या ससुराल पक्ष के सोझा परल तऽ ऊ लोग हमरा के आश्वासन दिहलऽ लो कि रउआ आईं, जेतना समय होय ओतने दिन रही , रउआ के केहू बरियाईं ना रोकी।\nई आश्वासन पा के हम ससुरारी जाये बदे तइयार भइनी , सबका खतिरा कुछ न कुछ उपहार खरीदनी आ पैदल ही चल दिहनी।\nइहवा तकले तऽ सबकुछू सहिये रहे मेन महजड़ा तऽ अब फंसल। जवने गांव में हमार बियाह भइल बा ओहि गांव में बिआहे से पहिले भा बाद में हम एको हाली ना गइल रहीं। जब बरियात पहुंचल रहे ओहि गांव में, तऽ रात हो गइल रहे जवने कारन हमरा दिशा भरम हो गइल रहे। अब तीन बरीस बितले के बाद हमरा राह तकले इयाद ना रहे।\nओहि भरल दुपहरिया में एगो मनई ना लउकाईल कि हम ओकरा से सही राह पुछ के आगे बढ़ी। तीन बेर गलत राह वरण कइले के बाद कही जाके एकगो बुढ़ऊ बाबा मिललन, जिनका से राह पुछि के जइसे – तइसे हम ई बारे कि. मी. के राह, मात्र; (तनिका ध्यान दीं लोग) मात्र पांच घंटा में पूरा कइके ससुरारी गांव के गोयड़ा पहुंचनी। हद तऽ तब हो गइल, जब गांव के गोयड़ा खेत जोतवावत डरेरी पऽ ससुर जी मिलनी। हम स-सम्मान जाके उहां के गोड़ लगनी, शायद येहि आशा में, कि इहां से ससुर जी घर तकले लिवा लेचलब। पऽ——\nइहवा भी डूबत के तिनका के सहारा ना भेटाइल । उहां के हाल-चाल पुछि के, जवन बात कहनी ऊ सुनि के एके गो मुहावरा इयाद आइल। एक गिरनी छतऽ से ऊपर से बाजल मुङ्गड़ी।\nउहां के कहनी — बाबू चलीं दुअरवे पऽ, मिथलेश बाड़न (मिथलेश हमरा बड़ऽ सार के नाम हऽ)\nई बात सुनि के हमरा समझ ना आइल, कि हम उहां के आतिथ्य के सम्मान करीं कि कोसीं। हम ससुर जी से के लेखा कहीं, कि बाबुजी जब हम रहिये भुला गइल बानी तऽ दुआर पऽ पहुंचब के लेखा। करीं तऽ करी का कुछो कह ना सकली। बस उहां के आतिथ्य के कोसत गांवों में ढूकि गइनी।\nबरियात के समय गउवां उत्तरे – दखिने लागल रहे, आज पूरुबे – पछिमें लागत रहे। बड़ा असमंजस के स्थिति रहे, कठिन मशक्कत के बाद ससुर जी के ऊ तथाकथित घर हमारा भेटाइल, उहो घर पहिचान ये लिए भइल कि हम अपनि मेहर बदे बड़ा हृदय से एगो साड़ी बनारस से खरीद के लियाइल रहीं, उहें साड़ी सुखावे बदे दुआरें पसारल रहे।\nआखिरकार भोर के भुलाइल साझु ले ससुरारी पहुंचिये गइल।\n✍ पं.संजीव शुक्ल ‘सचिन’\nपश्चिमी चम्पारण, बिहार\n2 Likes · 276 Views\n32 Posts · 3.9k Views\nNov 8, 2021 · 1 minute\nबेच दिहलस देश ऊ! धर साधु के भेस ऊ!! अपना हर विरोधी पर थोपले जाता...\nकुछ भोजपुरी दोहे\nपर्दा में शोभत हई, घर के बुढ़िया सास। मेक्सी में घूमत रहें, बहुवर से का...\nमुहब्बत बा जरूरी\nवज़्न - 1222 1222 122 अर्कान - मुफ़ाईलुन मुफ़ाईलुन फ़ऊलुन बह्र - हज़ज मुसद्दस महजूफ़...\nNov 6, 2021 · 1 minute\nडेग डेग पर पसरल बाटे केतना संस्कार हमरे देसवा में दुनिया के सगरी तिउहार नागपचैया...\nके बतावऽ खास बा\nNov 19, 2021 · 1 minute\nगजल मापनी-२१२२ २१२२ २१२२ २१२ के इहाँ आपन पराया के बतावऽ खास बा। मतलबी दुनिया...\nपिया लाज लागता\nझुरझुरी देहिया में कइसन, ई आज लागता, जनि घूंघटा उठाईं पिया, लाज लागता,, दुई चार...\nभावना के कद्र नइखे\nभावना के कद्र नइखे ना बचल अहसास बा ना केहू बाटे पराया ना केहू अब...\nसेट चल रहल बा\n2 ·2· 350\nजबसे 4G वाला मोहबाइल में ,इंटरनेट चल रहल बा। सबकुछ सेट चल रहल बा, सबकुछ...\nअइतू तनि लेतू तू जिआई,\nमाहुर अस लागत आ ई जुदाई, अइतू तनि लेतू तू जिआई, हकसल पिआसल मन धावे...\nमत्तगयंद सवैया छंद (भोजपुरी)\n2 · 128\nछंद- ०१ राम रमापति नाथ उमापति कष्ट हरीं जन के त्रिपुरारी। टूटत बा अब आज...\nचलत खेल इहवाँ ह सह मात के।\nराह अगले चल रहल हर आदमी हम का करीं। (ग़ज़ल)


पाकिस्तान मजे के मुलुक हऽ, पाकिस्तानी प्रधानमंत्री कहेलन कि लश्कर ए तैयबा वालन के पकड़म. लश्कर वाला हँसेलन सन, अबे हमनी का त तोरे के कब से पकड़ के रखले बानी.\nअब एक दोसरा के कईसे पकड़ल जाला देखे के होखे त एने लश्कर तस्कर टाईप संगठन आ ओने पाकिस्तानी सरकार के रिश्ता देखे के चाहीं.\nपहिेले इहे पाकिस्तानी सरकार आईएसआई, लश्कर तस्कर वगैरह के बढ़ावा देबे ले आ अब कहत बिया कि पकड़ेम जा. मामिला कुछ कुछ ठुमरी टाईप लउकत बा, बरजोरी ना करऽ सैंया जईसन कुछ. पाकिस्तान सरकार झूठमूठ बरजोरी करी, फेर छोड़ दीहि. छोड़त रहेले.\nदेश ना भईल, ठुमरी हो गईल.\nना, ठुमरियो ना, ठुमरियो के कुछ लोग सीरियसली लेबेला.\nपाकिस्तान सरकार लश्कर ए तैयबा से डील करत होखी त कुछ एह तरे के सीन बनत होखी जी, राउर इजाजत होखे त हम रउरा के गिरफ्तार कर लीं. मतलब प्लीज गिरफ्तार हो जाईं ना. पाकिस्तानी प्रधानमंत्री कहत होखिहन.\nमजाक करत बारीस का ? जरदारी समुझ लिहले बाड़े का कि जब मन करे मजाक कर लऽ. देखऽ, ऊ प्रेसिडेण्ट हउवन, बाकिर ना मानऽ त खराब ना मानेलन. बाकिर हमनी का लश्कर हईं जा, हमनी के त लश्कर मानहीं के पड़ी. लश्कर ए तैयबा के लीडर कहत होखी.\nदेखीं. प्लीज गिरफ्तार हो जाईं, अमेरिका से बड़अ प्रेशर बा. मतलब रउरा एकरा के सीरियसली मत लीं. पाक पीएम कहत होखिहन. ऊ हमनी का का, तोहनी के त पूरा दुनिये सीरियसली ना लेव. लश्कर के लीडर कहत होखी.\nसे त ठीक बा, बाकिर रउरा प्लीज हमनी के परेशानी समुझीं. बस ई समुझ लीं कि जलसा का पहिले बैड करेक्टर वालन के भीतर कर के देखावे होखे ला, पाक पीएम कहत होखिहन.\nबैड करेक्टर भीतर करे के शर्त बा त सबले पहिले जरदारी के भीतर करऽ. लश्कर लीडड़ कहत होखी.\nदेखीं, ऊ प्रेसिडेण्ट हउवन. पाक पीएम कहत होखिहन.\nमतलब कि बैड करेक्टर के अतना बैड हो जाये के चाहीं कि ऊ प्रेसिडेण्ट बन जाव, ना त पकड़ाये के खतरा बनल रही. लश्कर लीडर पुछत होखी.\nप्लीज, रउरा त हमनी के जिगरी हईं. भीतर हो जाईं ना. कहल मान जाईं ना प्लीज. हमनी का राउर कतना बात मनले बानी सन. पाक पीएम कहत होखीहन.\nलश्कर वाला हँसत होखिहन सन.\nमुलुक में लबारी होला बाकिर पूरा मुलुके लबार हो जाव अईसनका पाकिस्ताने में लऊकऽता. बाकिर अबकी त लबारी इंटरनेशनल हो गईल बा.\nबाकिर ओकरे ले बड़ कामेडी ई हो रहल बा कि कोंडालिजा राइज प्रणव मुखर्जी के कह दिहली कि कार्रवाई कड़ा हो रहल बा आ ओने प्रणव मुखर्जी संसद के बतला रहल बाड़न कि कार्रवाई कड़ा हो रहल बा. सब एक दोसरा के कड़ा आ कड़ा होखला के बात बतला रहल बा. खैर अतना बड़ लबारी झेले खातिर ई मुल्क तईयार नईखे. ई इण्डिया हऽ, कवनो पाकिस्तान थोड़हीं हऽ.


आकाश कुशवाहा जी के लिखल भोजपुरी कहानी मदारी | जोगीरा\nHome भोजपुरी साहित्य भोजपुरी कथा-कहानी आकाश कुशवाहा जी के लिखल भोजपुरी कहानी मदारी\nआकाश कुशवाहा जी के लिखल भोजपुरी कहानी मदारी\nआकाश कुशवाहा जी\nआज कचहरी के दिन रहल, सबेरे के निकलल साँझ के घरे अइला के अब त आदत बन गइल रहल इंजीनियर रामबाबू के।\nदुआरी पर उनकर मेहरारु जानकी उनके देखते खाट बिछा दिहली।\n….का भइल जी वकील साहब कुछ बतवल ह..?\nना…. उहे रोज के बात तारीख पर आवल करीं बहुत जल्द इ समस्या के निपटारा हो जाई…. रामबाबू माथा खुजीलावत कहलें…।\nरामबाबू लोक निर्माण विभाग में इन्जीनियर रहलन, साल भर पहिले दु नम्बर के सामान सीमेंट बालू ईटा के प्रयोग कइला से पुल गिर गइल आ कई\nआदमी घायल भइल आ कइ आदमी मरियो गइल रहलन।\nमरे वाला के परिवार के लोग रामबाबू के विरुध केस कर देहल लो… जवना चलते रामबाबू के डिपार्टमेंट से अलग क दिहल गइल।\nअइसे त रामबाबू के छवि काम के प्रति बेदाग रहल, काहे सब के मुँह से इहे निकले की इंजीनियर साहब त बहुत ईमानदार साहेब हऊवन कइसे उनका से एतना भारी गलती हो गइल।\nएगो खुशहाल परिवार दुगो औलाद अऊर मेहरारु संगे रामबाबू सड़क पर आ गइलन। केहू तरे दिन के गुजारा हो चलत रहल…\nएक दिन जानकी कहली… देखीं… एगो साधु जी बहुत जानकर बाड़न सुने मे आवत बा उनकर आशीर्वाद से हर समस्या दुर हो जात\nबा… हम त कहत हईं एक बार…. अरे…. जानकी तूहूँ कहाँ एह सब चक्कर मे पड़ के लोग के बात सुने लगलू, इ सब बेकार के बात बा…\nहमके अपना करम अऊर ईमानदारी पर भरोसा बा एक दिन हमार जीत जरूर होई.. ‘अरे कब होई जीत अच्छा खासा ईमानदारी के जिनगी त मदारी बन के रह गइल बा.. रउरा संगे के दोस्त लोग कई मंजिल घर पीटा लिहल लोग हर शहर मे जमीन भी.. आ अऊर एगो रउरा ईमानदारी के पढ़ाई पढ़ले बानी… जमाना बदल गइल बा… बाकिर रउरा त……. अरे अब छोड़ऽ ना बात के….?\nना बस एक बार हमरा कहला से दिन दशा देखा आईं….।\nअच्छा ठीक बा काल्ह सवेरे साधु बाबा के इहाँ जाइब…।\nहोत सबेरे रामबाबू अपना साइकिल से चल दिहलन….।\nआखिरकार साधुबाबा के मठिया दुर से ही दिखाई दिहलस… हरिहर पेंड़ के डाल झूमत धरती के छूवे के कोशिश…मे प्रकृति के ई दृश्य दुर से ही बहुत सु ंदर लागल रामबाबू के…. लगे\nपहुँचलन गेट पर त लिखल रहल….बाबा रघुनन्दन जी महराज मठ….।\nअंदर बहुत लोग के भीड़ रहल श्रद्धा भक्ति वाला लोग बहुत रहे लो….लगहीं से गुजरत एगो आदमी से रामबाबू कहलें…\nहमके साधु बाबा के दर्शन करे के ह…. ?\nअच्छा अभी त भक्त लोग के भीड़ बा तनी इंतजार करीं.. नाहि त रउरो एही भीड़ मे शामिल हो र्जाइं रउरो नम्बर आ जाई…।\nरामबाबू मन ही मन सोचलें की ना इंतजार कइल बढ़िया बात बा… आराम से सुनिश्चित होके आपन परेशानी बताईब त बाबा ठीक से सोच के बतइहन…।\nकई घंटा के बाद भीड़ इक्का-दुक्का रह गइल…।\nधीरे धीरे साधु बाबा के लगे जाके उनकर गोड़ छू के बइठ गइलन….। तब तक मोबाइल के रिंग बाजल, बाबा अपना लगे राखल मोबाइल उठा के कान से सटा लिहलें…।\nहेलो…. हाँ, जी जयराम बाबू…। बाबा के चरण मे जयराम के प्रणाम बा…। खुश रहो बाबू…. आखिर मंत्री बन गये आप..।\nसब आप ही के कृपा बरसल ह बाबा… रउरा कृपा दृष्टि के हमके फल मिल गइल… बाबा। राउर दर्शन अऊर प्रसाद खातिर जल्दीये आवत बानी।\nजय जय… बाबू खुश रहिये…। ओकरा बाद बाबा फोन रख दिहलन। थोड़े देर मे बाबा के कृपा दृष्टि हमरा तरफ आइल। का परेशानी है बा बाबू, साधु बाबा कहले…। …बाबा हमार दुई साल से दिन दशा एकदम खराब हो गइल बा सड़क पर आ गइल बानी हम…। रामबाबू भावूक हो गइलन…।\nघबराओ ना बाबू खूब शांति से बतावऽ…. कहाँ से कवन गाँव से आइल बाड़ऽ…। बाबा मदनपूरा से आइल बानी। जगदीश प्रसाद जी के इकलौता\nलड़िका हईं हम। रामबाबू बाबू नाम ह…. अऊर रामबाबू सब कहानी बता दिहलें…।\nरामबाबू के समस्या सुनला के बाद बाबा कहलें…। अच्छा बतावऽ तोंहके बचपन से का चीज खाये के मन करेला…। बाबा अब त ना लेकिन बचपन मे\nहमार एगो दोस्त रहलन नंदू हम दूनो के जब भी मन करे त खरबूजा दोसरा के खेत से चोरा के र्खाइं जा… फेर बगइचा से आम जामुन बहुत चोरा के\nतुड़ के खइले बानी…।\nबाकिर बाबा के ऊ सब चोरीये के पाप ह का हमार ई दिन दशा….। अरे… ना ना…. फेर बतावऽ.. तोहार दोस्त अब कहाँ हवे…।\nपता ना बाबा हम दस साल के रहनी त शहर पढ़ाई खातिर चल गइनी। बाकिर दोस्त नंदू के पढ़ाई मे मन ना लागे… दिन भर गाँव मे आइल मदारी वाला के पीछे पीछे घूमत रहत रहलन…। ऊ हमार लंगोटीया इयार रहलन…। हमनी मे बहुत प्यार रहल। त.. आज भी बहुत प्यार करत होखब दोस्त से अपना….।\n….बाकिर बाबा रउरा हमार हाथ देखीं ना संझा हो चलल घरे भी जाये के बा…।\nबाबा रामबाबू के हाथ पकड़ के दशा देखे लगलन… अचानक बाबा के आँख से आँसू रामबाबू के हाथ पर गिर गइल…। बाबा रउआ…. का भइल बाबा, रउरा काहे रो रहल बानी…।\nऊपर वाला के लीला पर रो रहल बानी बाबू…। अच्छा तोहरा दोस्त नंदू के बाबूजी के का नाम ह…। रघुनाथ… नाम रहल…बाकिर उनकर माई बाबूजी त बचपने मे ई दुनिया से उनके छोड़ के चल बसल लो… चाचा चाची..उनके सब कुछ रहलन…।\nअबकी बार बाबा के दुनो आँख से आँसू के धारा बह चलल अऊर रामबाबू के हाथ पर टपके लागल….। रामबाबू देख के अचम्भित हो गइलन।\nबाबा…. का भइल… रउरा रोवत काहे बानी..। हमसे कवनो गलती हो गइल का…।\nअचानक बाबा खुद के रोक ना पवलन, अऊर उनका मुँह से निकल गइल… राम…राम.. हम तोहार दोस्त नंदू हईं….। का….?\nराम नंदू के आवाक होके देखत रह गइलें। नंदू तू… हमार दोस्त…. ह…राम.. हम तोहार… नंदू…। राम के भी आँख से आँसू बह चलल…।\nदुनो जाना गले लग गइल लो। नंदू बाकिर इ सब…। नंदू… उर्फ बाबा रघुनन्दन महराज बतावत चल गइलें कहानी.. बीस साल के इहे कहानी बा राम\nजब तू शहर चल गइलऽ त हमार मन गाँव मे ना लागल…।\nगाँव भर से हमार शिकायत सुने के मिले चाचा चाची के…। एक दिन खुद घर से भाग गइनी… अऊर दिल्ली आ गइनी…. एक दु दिन प्लेटफॉर्म पर गुजरल, फिर एगो होटल मे काम मिल गइल….। बाकिर ई सब गुलामी त तोंहके मालूम बा पसंद शुरू से ना रहल। धीरे धीरे बचपन बीते लागल…\nएक जगह कही ना टिक पवनी, दस साल मे दस शहर घूम के दुनियादारी समाज सब समझ मे आ गइल….। दिल दिमाग तेजी से चले लागल…।\nएक दिन एगो साधु बाबा से भेट हो गइल, कुछ दिन उनकर चेला बनके रहनी अऊर धीरे धीरे… साधु संगत के गतिविधि समझ मे आ गइल। दिल\nदिमाग दुनो एके जवाब दिहलस की नंदू साधुबाबा बन जाये मे भलाई बा। एक ही जगह बइठल सब कुछ हासिल…। फिर वोही जगह साधु बन गईंनी…।\nदिल दिमाग घर के भी याद दिलावे लागल… दिल कहलस की गाँव से दस कोस दुर आपन डेरा जमाये के…। फिर एक दिन एगो गाँव के बहरी\nसीवान मे एगो बरगद के पेड़ मिल गइल।\nअऊर फिर जमल हमार मौन समाधि, मन ही मन तय कर लिहनी की आज से हम नंदू ना.. बाबा रघुनन्दन महराज के नाम से जानल जाइब।\nफिर एक दो दिन के बाद पता बा का भइल..राम…हूँ….का भइल फिर…राम कहले ?\nजहाँ हम बरगद के पेड़ के नीचे आइल रहनी ओही दिन कुछ पइसा दु तीन खेत में गाड़ दिहले रहनी….।\nदु तीन दिन बितल सुबह-सुबह खेत वाला गुजरल, हमके देख के… प्रणाम कइलस…।\nऊ हमसे कुछ पूछित ओह से पहिले हम कहनी की एनिहें से गुजरत रहनी ह त छाया देख कुछ दिन इहाँ ध्यान लीन लगावें के सोच लिहनी ह…।\nऊ आपन परिचय दिहलस की हम गाँव के जमींदार हईं…बात बात मे कहनी की एगो गुप्त बात बा अगर तू केहू से ना कहब त हम बताएब…ऊ जमींदार वादा कइलस..त बता दिहनी की तोहरा खेत मे एक जगह पइसा बा… फेर ऊ जिद पकड़ लिहलस… अऊर हम बता दिहनी… ऊ खुश होके अपना घरे चल गइल…अऊर हम अपना चाल पर कामयाब हो गइनी।\nअच्छा कईसन चाल…. राम कहलंे…, इहे बात की ई बात ऊ अपना मेहरारु से जरूर बताई…. आ मेहरारू भर गाँव के मेहरारुअन से…. धीरे धीरे भीड़ होखे लागल…. का पता हमार झूठ हर बात लोग के सच कइसे होखे लागल…। विश्वास दु तीन गाँव के जम गइल..अऊर गाँव वाला सब मिलके हमरा के जमीन अऊर रहे के बंदोबस्त कर दिहल लो। फेर ऊँहा से हमार रघुनन्दन बाबा के नाम से चर्चा फइल गइल…गाँव के प्रधान, विधायक लो आशीर्वाद लेंवे खातिर आवे लगल लो..।\nधीरे धीरे…. आज दस गाँव के लोग हमरा के आदर करे लागल….। फेर रघुनन्दन बाबा दिमाग लगवलें….की वोट आवे वाला ह… जरूर कोई नेता मिले आई…।\nफिर एक दिन एगो मंत्री प्रत्याशी जी आ गइलें आशीर्वाद खातिर….। बात चलल… हम कहनी.. एह बेर तोहार जीत पक्की बा हमार दिल कह रहल बा…मगर…बाकिर का बाबा….ई बाबा के कुटी बड़ा करे खातिर जमीन चाही…. कुछ पेड़ पौधा दु चार चेला रखल चाहत बानी….।\nबाबा सब हो जाई रउरा बस कृपा दृष्टि क दीं हमरा पर…। तब जा तोहार जीत पक्की बा…। एने हर गाँव से आवे वाला लोग से\nहम कहे लगनी फलां आदमी बहुत बढ़िया हवे..। उनकरा के वोट दिहऽ।\nसब कोई के पूरा एकतरफा वोट परल अऊर जीत भइल.. वादा के मुताबिक जमीन अऊर आश्रम बन गइल….। आज देखऽ तीन से चार बीघा जमीन मे आश्रम फइल गइल बा। दो तीन सौ चेला बाड़न, केहू सब्जी ऊगावेला, केहू आम के देखभाल त केहू गाय भइंस के देखभाल…।\nनंदू अब हमार परिवार राह तकत होइहंे। अब हमके जाये के पड़ी। अच्छा एक मिनट… तनी वो वकील के मोबाइल नम्बर दे द राम… काल्ह से\nतोहार कचहरी गइल बन्द… तोहार फिर ज्वाइन होई ओही नौकरी में। नंदू ऊर्फ रघुनन्दन बाबा एगो कॉल कइलन त तुरंत चार पहिया के गाड़ी आश्रम के गेट पर आ गइल…।\nराम साइकिल गाड़ी मे रखऽ। ड्राइवर के तरफ इशारा कके कहलन..इनका के घर तक छोड़ द। बाकिर जाये से पहिले नंदू वादा कइलें राम से की ई राज हम दुनो दोस्तन के बीच ही रही…।\nराम भी पक्का वादा कइले की ई बात तोहरा हमरा अलावा केहू ना जानी।\nराम रास्ता भर सोचत रहलें की ई वक्त कब केकरा पर कइसे मेहरबान हो जाला आज हम पढ़ लिख के जमाना ना पढ़ पवनी अऊर नंदू निपढ़ होके जमाना पढ़ लिहलस। का गलत बात बा तनिका झूठ ही पर आपन नींव खड़ा कइले बा मगर ओकर झूठ केतना लोग के जीआवत बा… एगो झूठा आसरा ही सही मगर कुछ दिन खातिर मुस्कान लोग के चेहरा पर देत त बा। वक्त के जवन फैसला….।\nआज ओकरा लगे कुछ के कमी नइखे…. अऊर एगो हम…। राम मन ही मन बचपन इयाद करके मुस्कुरा देत बाड़न की एगो ऊ\nदिन रहल की मदारी देखावेवाला के भी नंदू उल्लू बना देवे….पूरा गाँव के अपना शैतानी हरकत से परेशान कर देत रहलन…बाकिर उनकर साथ हमके\nबहुत अच्छा लागे…।\nआखिर राम के घर आ गइल…। हप्ता दस दिन बितत कहीं की फिर रामबाबू के बहाली हो गइल… एक दिन रामबाबू के मेहरारू कहीये दिहली..\nदेखनी बाबा के ही एह सब आशीर्वाद के चमत्कार ह…।\nदुनो हाथ जोड़ के कहली धन्य हो बाबा रउरा। रामबाबू बिना मुस्करइले ना रह पवलें।\nउनकर मुँह से निकल गइल….धन्य हो मदारी…मेरे दोस्त।\nलेखक: आकाश कुशवाहा जी\nध्यान दीं: ई भोजपुरी कहानी “हैलो भोजपुरी पत्रिका” से लिहल गइल बा।\nभोजपुरी कहानी मदारी\nपिछला लेखखेसारीलाल यादव को मिला दादासाहेब फाल्के अवार्ड\nअगिला लेखप्रिंस रितुराज दुबे जी के लिखल भोजपुरी कविता भारत से इंडिया ले\nप्रतिज्ञा-2 से बढ़ेगा मेरे कैरियर का ग्राफ – काजल राघानी\nभोजपुरी फ़िल्म जिला चंपारण की शूटिंग कोलकाता में


इंटरनेट - Howling Pixel\nइंटरनेट (अंगरेजी:Internet) आपस में जुड़ल कंप्यूटर नेटवर्क सभ के बैस्विक सिस्टम हवे जे इंटरनेट प्रोटोकाल सूट (टीसीपी/आइपी) के इस्तमाल से दुनिया भर के कंप्यूटर डिवाइस सभ के आपस में जोड़े ला। ई एक तरह से नेटवर्क सभ के नेटवर्क हवे जेह में लोकल से ले के बैस्विक बिस्तार क्षेत्र वाला प्राइवेट, पब्लिक, एकेडेमिक, ब्या सायिक आ सरकारी नेटवर्क सभ आपस में इलेक्ट्रानिक, वायरलेस आ ऑप्टिकल टेक्नालॉजी के माध्यम से जुड़ल बाड़ें। इंटरनेट पर बिबिध प्रकार के जानकारी संसाधन मौजूद बाड़ें आ बिबिध तरह के सेवा सभ उपलब्ध करावल जालीं जिनहन में वल्ड वाइड वेब के आपस-में-जुड़ल हाइपरटेक्स्ट डाकुमेंट आ एप्लीकेशन, ई-मेल, टेलीफोनी, आ फाइल शेयर करे नियर चीज प्रमुख बाड़ी स।\nइंटरनेट के सुरुआत पैकेट स्विचिंग की शुरुआत से भइल जौन 1960 की दशक में शुरू भइल रहे। इनहन में सभसे महत्व वाला अर्पानेट (ARPANET) के सुरुआत रहल जेवन एगो रिसर्च की दौरान बनावल नेटवर्क रहे।\nअर्पानेट या एआरपीए नेट एगो प्रोजेक्ट की रूप में अमेरिका के कुछ विश्वविद्यालयन के नेटवर्क से जोड़े के काम कइलस आ ई प्रोटोकॉल बनावे के सुरुआत कइलस जेवना से कंप्यूटर नेटवर्कन के नेटवर्क बनावल जा सके। अर्पानेट के पहुँच बढ़ल 1981 में जब नेशनल साइंस फाउन्डेशन आपन कंप्यूटर साइंस नेटवर्क बनवलस। एकरी बाद 1982 में इंटरनेट प्रोटोकॉल सूट के मानक रूप बनावल गइल।\nइंटरनेट के सर्विस\nइंटरनेट कई तरह के सर्विस या सेवा उपलब्ध करावे ला। इनहन में से मुख्य तीन गो नीचे दिहल जात बाड़ी स:\nआम आदमी इंटरनेट आ वेब के एकही समझेला बाकी इन्हन में अंतर बाटे। वेब एगो सभसे ढेर इस्तेमाल में आवे वाली इंटरनेट सेवा हवे। वेबसाइट देखे खातिर अलग-अलग वेब ब्राउजर बनल बाटें जइसे की माइक्रोसॉफ्ट के इंटरनेट एक्सप्लोरर, गूगल के क्रोम, एपल के सफारी, ऑपेरा, मोजिला फ़ायरफ़ॉक्स नियर ढेर सारा ब्राउजर बाने। इन्हन की मदद से देखे वाला आदमी पन्ना-दर-पन्ना जानकारी देख सकत बाटे जेवन एक दुसरा से हाइपरटेक्स्ट प्रोटोकॉल द्वारा जुड़ल होखे लें।\nवर्ल्ड वाइड वेब ब्राउजर सॉफ्टवेयर, जइसे कि माइक्रोसॉफ्ट के इंटरनेट एक्स्प्लोरर/एज, मोजिला फायरफॉक्स, ऑपेरा, एप्पल के सफारी, आ गूगल के क्रोम इत्यादि प्रयोगकर्ता लोग के ई सुबिधा देवे लें कि ऊ लोग एक वेब पन्ना से दुसरे वेब पन्ना पर हाइपरलिंक के माध्यम से आवाजाही क सके। ई हाइपरलिंक वेब पन्ना डाकुमेंट के हिस्सा होखे लें आ एक पन्ना से दुसरे ले जाए के कड़ी केरूप में उपलब्ध होखे लें। अइसन डाकुमेंट सभ में डेटा के अउरी दूसर कौनों तरह के कंबिनेशन भी हो सके ला जइसे कि साउंड, पाठ (टेक्स्ट), बीडियो, मल्टीमीडिया आ अउरी कौनों प्रकार के इंटरेक्टिव सामग्री जवन तब रन करे ले जब प्रयोगकर्ता एह कड़ी सभ के क्लिक करे लें या पन्ना के साथ इंटरेक्शन क रहल होखे लें। क्लायंट-साइड के सॉफ्टवेयर में एनीमेशन, गेम ऑफिस एप आ बैज्ञानिक डेमो इत्यादि शामिल हो सके लें। कीवर्ड द्वारा संचालित होखे वाला इंटरनेट रिसर्च भी कइल जा सके ला जेकरा बदे कई गो इंटरनेट सर्च इंजन बाड़ें जइसे कि याहू!, बिंग, गूगल, आ डक-डक-गो। एह तरीका से प्रयोगकर्ता लोग के लगे अपार ऑनलाइन जानकारी तक ले तुरंता (इंस्टैंट) चहुँप संभव होखे ला। छपल किताब, ज्ञानकोश भा मीडिया के तुलना में वर्ल्ड वाइड वेब के इस्तेमाल जानकारी के बिकेंद्रीकरण (डीसेंट्रलाइजेशन) में बहुते गजब के काम कइले बा।\nसंचार या कम्यूनिकेशन एगो दुसरा प्रमुख सेवा बाटे जेवन इंटरनेट से मिलेला। ईमेल एगो संचार सेवा हवे।\nडेटा साझा करना\nइंटरनेट की मदद से ढेर सारा डेटा ट्रांसफर किया जा सकता है।\nइंटरनेट के इस्तमाल में गजब के बढ़ती देखल गइल बा। साल 2000 से 2009 के बीच दुनियां में इंटरनेट प्रयोग करे वाला लोग के संख्या 394 मिलियन से बढ़ के 1.858 बिलियन हो गइल। साल 2010 में दुनिया के कुल जनसंख्या के 22 फीसदी लोग के लगे इंटरनेट तक पहुँच हो चुकल रहे आ एह समय ले 1 बिलियन गूगल सर्च रोज होखे लागल, 300 मिलियन प्रयोगकर्ता लोग ब्लॉग पढ़े लागल, आ2बिलियन बीडियो रोज यूट्यूब पर देखल जाए लागल। साल 2014 में दुनिया में इंटरनेट इस्तेमाल करे वाला लोग के संख्या3बिलियन या 43.6 प्रतिशत पहुँच गइल, लेकिन एह प्रयोगकर्ता लोग के दू-तिहाई हिस्सा धनी देसन से रहल, जहाँ 78.0 प्रतिशत यूरोपीय लोग आ उत्तर आ दक्खिन अमेरिका के 57.4 लोग इंटरनेट प्रयोगकर्ता बन गइल रहल लोग।\nइंटरनेट के संसाधन सभ, जइसे कि एकरा से संबंधित हार्डवेयर आ सॉफ्टवेयर वाल अंग सभ, कई तरह के अपराधी या दुरभावग्रस्त कोसिस के निसाना बने लें। अइसन कोसिस के मकसद होला कि अबैध तरीका से इंटरनेट के संसाधन सभ पर कंट्रोल क लिहल जाव, फ्राड, धोखाधड़ी, ब्लैकमेल नियर घटना के अंजाम दिहल जाव या निजी जानकारी के गलत तरीका से हासिल कइल जा सके। अइसन चीज से बचाव करे के उपाय इंटरनेट सुरक्षा भा इंटरनेट सिक्योरिटी हवे।\nसाइबर अपराध के सभसे चलनसार तरीका मैलवेयर के इस्तेमाल हवे। मैलवेयर एक तरह के दुरभाव वाला भा खतरनाक रूप से नोकसान पहुँचावे वाला सॉफ्टवेयर होला। एह में कंप्यूटर वायरस, कंप्यूटर वर्म, रैनसमवेयर, बॉटनेट आ स्पाईवेयर सभ के सामिल कइल जाला। एह में से कुछ अइसन प्रोग्राम होलें जे अपना के खुद से कापी क के एक कंप्यूटर से दूसरा में फइले लें आ फाइल अ डेटा के नोकसान चहुँपावे लें। कुछ कंप्यूटर के लॉक क देलें आ बदला में फिरौती के माँग करे लें, कुछ अइसन होलें जे प्रयोगकर्ता के कामकाज के जासूसी करे लें।\nकंप्यूटर सर्विलांस के ज्यादातर हिस्सा इंटरनेट पर डेटा आ ट्रैफिक के मॉनिटरिंग के रूप में होला। अमेरिका में कानूनी रूप से ई प्राबिधान बा कि सगरी फोन काल आ ब्रॉडबैंड ट्रैफिक (ईमेल, वेब ट्रैफिक, इंटरनेट मैसेजिंग इत्यादि) रियल-टाइम मॉनीटर कइल जा सके ला, ई काम फेडरल एजेंसी सभ के दायरा में आवे ला। कंप्यूटर नेटवर्क पर डेटा के ट्रैफिक के मॉनिटरिंग के पैकेट कैप्चर कहल जाला। आसान रूप में समझावल जाय त कंप्यूटर सभ आपस में संबाद करे खाती मैसेज सभ के कई छोट-छोट टुकड़ा में बाँट के साझा करे लें जिनहन के पैकेट कहल जाला आ ईहे पैकेट नेटवर्क के जरिये एक जगह से दूसरा जगह ट्रांसफर होलें आ अपना लक्ष्य के जगह पर पहुँच के दुबारा एकट्ठा (असेंबल) हो के संदेस के रूप ले लेलें। पैकेट मॉनिटरिंग में इनहने के पकड़ल जाला जब ई नेटवर्क में जात्रा क रहल होलें। पैकेट कैप्चर अप्लायंस सभ द्वारा इनहन के पकड़ के अन्य प्रोग्राम सभ के मदद से इनहन के सामग्री के जाँच कइल जाला। पैकेट कैप्चर एक तरह से जानकारी के "एकट्ठा" करे के औजार होला न कि एकर "बिस्लेषण" करे वाला।\nपैकेट कैप्चर से एकट्ठा कइल भारी मात्रा में डेटा के अन्य सॉफ्टवेयर द्वारा बिस्लेषण कइल जाला, इनहन में कुछ खास शब्द भा वाक्य सभ के फिल्टर कइल जाला, कुछ खास संदेह वाली वेबसाइट इत्यादि के पहुँच के बिस्लेषण कइल जाला।\n↑ Diffie, Whitfield; Susan Landau (अगस्त 2008). "Internet Eavesdropping: A Brave New World of Wiretapping". Scientific American. पहुँचतिथी 2009-03-13.\n↑ "CALEA Archive – Electronic Frontier Foundation". इलेक्ट्रानिक फ्रंटियर फाउंडेशन (वेबसाइट). ओरिजनल से 2008-10-25 के पुरालेखित. पहुँचतिथी 2009-03-14.\n↑ "CALEA: The Perils of Wiretapping the Internet". इलेक्ट्रानिक फ्रंटियर फाउंडेशन (वेबसाइट). 16 मार्च 2009 के ओरिजनल से पुरालेखित. पहुँचतिथी 2009-03-14.\n↑ "CALEA: Frequently Asked Questions". इलेक्ट्रानिक फ्रंटियर फाउंडेशन (वेबसाइट). 1 मई 2009 के ओरिजनल से पुरालेखित. पहुँचतिथी 2009-03-14.\n↑ "American Council on Education vs. FCC, Decision, United States Court of Appeals for the District of Columbia Circuit" (PDF).9जून 2006. ओरिजनल (PDF) से7सितंबर 2012 के पुरालेखित. पहुँचतिथी 8 सितंबर 2013.\n↑ Hill, Michael (11 अक्टूबर 2004). "Government funds chat room surveillance research". USA Today. Associated Press. 11 मई 2010 के ओरिजनल से पुरालेखित. पहुँचतिथी 2009-03-19.\nक्या आप जानते हैं, कौन है इंटरनेट का मालिक? - बीबीसी हिंदी पर (हिंदी में)\nआइएमडीबी (IMDb) भा पूरा नाँव इंटरनेट मूवी डेटाबेस, फिलिम, टीवी धारावाहिक, बीडियोगेम आ एह सभ से जुड़ल लोग के जीवनी नियर चीजन के इंटरनेट आधारित डेटाबेस बाटे। ई अमेजन.कॉम के सहायक (सब्सिडरी) कंपनी के रूप में बा।\nइंटरनेट आर्काइव (अंगरेजी: Internet Archive) सैन फ्रांसिस्को में मौजूद एगो नान-प्राफिट डिजिटल लाइब्रेरी बाटे। एह लाइब्रेरी में बहुत सारा वेबसाइट, साफ्टवेयर, म्यूजिक, बीडियो, आ हजारन गो पब्लिक डोमेन वाली किताब इत्यादि के संग्रह बा जे केहू भी देख आ डाउनलोड क सके ला। एह पर फ्री सामग्री अपलोड भी कइल जा सके ला हालाँकि, एकर जादेतर सामग्री एकरे वेब क्राउलर सभ द्वारा ऑटोमेटिक तरीका से अपलोड होखे ला।\nएगो लाइब्रेरी होखे के अलावा ई एगो एक्टिविस्ट के काम भी करे ला जेकर मकसद फ्री आ खुला इंटरनेट बाटे। एह लाइब्रेरी के मूल वाक्य हवे "युनिवर्सल एक्सेस टू आल नालेज"।\nइंडोनेशिया दक्खिन-पूरुब एशिया क एगो देश ह।\nएशिया (/ˈeɪʒə, ˈeɪʃə/) धरती के सभसे बड़हन आ सभसे ढेर जनसंख्या वाला महादीप हऽ, मुख्य रूप से उत्तरी आ पूरबी गोलार्धन में पड़े ला, यूरोप के साथे मिल के दुनो के यूरेशिया कहल जाला आ अफिरका के साथे मिला के बनल क्षेत्र एफ्रो-एशिया के नाँव से जानल जाला। एशिया के कुल क्षेत्र बिस्तार 44,579,000 वर्ग किलोमीटर (17,212,000 वर्ग मील) बा जे पृथ्वी के कुल जमीनी हिस्सा के लगभग 30% हिस्सा बा आ पूरा धरती के सतह के क्षेत्रफल के 8.7% बाटे। ई महादीप, बहुत पुराना समय से मानवीय जनसंख्या के निवास अस्थान रहल बा, आ दुनिया के कई गो सुरुआती सभ्यता सभ के जनमभूँइ हवे। ई महादीप खाली अपना बड़हन बिस्तार आ ढेर खा जनसंख्ये खातिर ना जानल जाला बलुक इहाँ कई गो बहुत घन बसल इलाका भी बाने आ कई गो बिसाल इलाका जहाँ बहुत बिरल जनसंख्या बसाव बाटे। एशिया के कुल जनसंख्या लगभग 4.4 बिलियन बाटे।\nएकरा बिसाल साइज आ बिस्तार के अउरी इहाँ मौजूद बिबिधता के धियान में राखल जाय तब एशिया के संकल्पना (कांसेप्ट) — मने कि एगो नाँव जे पुराना जमाना से चलन में बा — वास्तव में मानव भूगोल के संकल्पना ढेर बुझाला, न कि भौतिक भूगोल के। एशिया अपना भूगोलीय क्षेत्र सभ के स्तर पर जातीय समूह, संस्कृति, पर्यावरण, अर्थब्यवस्था, इतिहासी संबंध आ शासन के सिस्टम सभ के मामिला में बहुते बिबिधता वाला महादीप ह। इहाँ के जलवायु में भी बहुते भारी बिबिधता बा, जहाँ एक ओर मध्य पूरब के इलाका बा जे गरमी में खूब गरम प्रदेश हो जाला तहाँ महादीपीय जलवायु के नमूना के रूप में साइबेरिया भी बा जहाँ जाड़ा में तापमान बहुते नीचे गिर जाला।\nऐतिहासिक बरसी सभ के लिस्ट\nकड़ी के रूप में इतिहासी बरसी सभ के लिस्ट।\nसंछेप में, ज्ञानकोश मानवीय ज्ञान से सगरी शाखा पर या कौनों एक ठो शाखा से जानकारी के सारगर्भित संकलन से बनल एक ठो संदर्भ रचना होला।\nआमतौर पर एह में लेख (या एंट्री) सभ अच्छर क्रम से सजावल गइल होलें।हर टॉपिक डिक्शनरी के परिभाषा से पर्याप्त बड़ होला, काहें कि डिक्शनरी (शब्दकोश) में शब्दन के भाषाई अरथ आ इस्तमाल समझावल गइल होला, जबकि ज्ञानकोश के एंट्री तथ्यात्मक जानकारी देवे खातिर होला।\nडिजिटल चीज पहिचानक इलेक्ट्रौनिक डाकुमेंट के पहिचान करे वाला सिस्टम हवे।\nदेस कोड टॉप-लेवल डोमेन\nएगो देस कोड टॉप-लेवल डोमेन (अंगरेजी: country code top-level domain) या सीसीटीऍलडी (ccTLD) इंटरनेट के एक ठो टॉप-लेवल डोमेन होला जवन आमतौर पर कौनो देस, संप्रभु राज्य, या निर्भर राज्यक्षेत्र (जवना के आपन देस कोड होखे) खातिर निश्चित होला।\nएगो राजतंत्र के रूप में, इतिहास में इ देश पर शाह राजवंश सब से अधिक समय तक शासन कइले बा - 1768 (जवना घड़ी पृथ्वीनारायण शाह छोट छोट राज्यन के एकीकृत करे के शुरू कइलन) से लेकर के 2008 तक।\nनेपाल के कम्युनिस्ट पार्टी द्वारा एक सदी तक कइल गईल जन युद्ध, लगभग नेपाल के सब बड़हन पार्टी द्वारा कई सप्ताह तक चलल आंदोलन राजा के झुके पर मजबूर कर दिहलस आ 22 नवम्बर 2005 के 12 बिंदु पर सहमति खातिर राजा के तैयार होखे के पड़ल। 28 मई 2008 के नेपाल में प्रथम संबिधान सभा खातिर चुनाव भइल जे में लोग के मत रहल की राजतंत्र के खतम कर के बहुपार्टी प्रणाली के अन्तगर्त संघीय लोकतांत्रिक गणतंत्र के स्थापना होखे।\nभारत के उत्तर में हिमालय पहाड़, दक्खिन में हिन्द महासागर, पच्छिम में अरब सागर आ पूरुब ओर बंगाल के खाड़ी बाटे।\nभारत के जमीनी सीमा जेवन देशन की संघे साझा बा उनहन में पच्छिम में पाकिस्तान, अफ़ग़ानिस्तान, उत्तर-पूरब में चीन, नेपाल, आ भूटान अउरी पूरुब ओर बांग्लादेश आ म्याँमार देश बाड़ें। हिन्द महासागर में एकरी दक्खिन-पश्चिम में मालदीव, दक्खिन में श्री लंका अउर दक्खिन-पूरब में इंडोनेशिया हऽ।\nहिमालय से निकले वाली नद्दी कुल के ले आवल निक्षेप से उत्तरी भारत के मैदान बनल बा जेवन बहुत ऊपजाऊ बा।\nएही मैदान क पच्छिमी तटीय हिस्सा विश्व के सबसे पुरान सभ्यता सिन्धु घाटी सभ्यता के जनम भइल हऽ आ एही उत्तर भारत के मैदान में विश्व के चार गो प्रमुख धर्म:हिंदू, बौद्ध, जैन अउरी सिख धर्म जनम लिहलन अउर विकसित भइलें।\nगंगा नदी भारत के राष्ट्रीय नदी बाटे जेवन इहाँ के संस्कृति में बहुत पबित्र मानल जाले।\nजहाँ तक भारत के लोगन के सवाल बा जनसंख्या के हिसाब से ई विश्व के सबसे बड़हन लोकतंत्र हऽ। इहवाँ संसदीय प्रणाली के आधार प शासन चलेला आ देश के मुखिया राष्ट्रपति होलें लेकिन परधानमंत्री सभसे शक्तिशाली पद होला।\n1991 ई. मे आर्थिक सुधार की बाद भारत के अर्थव्यवस्था में तेज़ वृद्धि देखल गइल बा। भारत नामिक जी॰डी॰पी॰ के अनुसार बिस्व में दसवां सबसे बड़हन आ पी॰पी॰पी॰ की हिसाब से दुनिया में तीसरी सबसे बड़हन अर्थव्यवस्था हऽ।\nभारतीय संस्कृति के सभसे मुख्य बिसेसता बा एकर बहुरंगी रूप। भारत में बहुत प्रकार के जाति, प्रजाति आ धर्म के लोग बाटे आ भारत के एक क्षेत्र से दूसरा क्षेत्र में खान-पान, रहन-सहन जइसन चीजन में बहुत अंतर देखे के मिलेला। एकरा बावजूद भारतीय संस्कृति के एगो अलग पहचान बा। अंग्रेज लोग भारत के एही भूगोलिक आ सांस्कृतिक विविधता के देख के ए के एगो उप-महाद्वीप के लोग हालाँकि अब भारतीय एकता आ अखंडता क समर्थक ए शब्द क प्रयोग ना कइल चाहेला लोग।\nभोजपुरी विकिपीडिया विकिपीडिया के भोजपुरी भाषा में बनल संस्करण हवे। 01 जनवरी 2017 तक भोजपुरी विकिपीडिया में कुल 8,492 लेख रहलें।\nरूस यूरोप क एगो देस हवे। एकर राजधानी मास्को हवे।\nवल्ड वाइड वेब (World Wide Web) या WWW एगो ज्ञान आ जानकारी के दुनिया हवे जेह में बिबिध प्रकार के दस्तावेज आ वेब संसाधन सभ यूनिफ़ॉर्म रिसोर्स लोकेटर (यूआरएल) द्वारा पहिचानल जालें, हाइपरटेक्स्ट प्रोटोकॉल द्वारा आपस में जुड़ल रहे लें, आ इंटरनेट के माध्यम से इनहन ले पहुँचल जा सके ला। अंग्रेज बैज्ञानिक टीम बर्नर्स ली एकर खोज 1989 में कइलें आ जब ऊ स्विट्जरलैंड में सर्न में नियुक्त रहलें, 1990 में वेब ब्राउजर खातिर प्रोग्राम लिखलें। 1991 में एकरा के सर्न से बाहर रिलीज कइल गइल आ अगस्त 1991 में ई इंटरनेट पर पब्लिक खातिर उपलब्ध भइल।\nआज के इन्फार्मेशन जुग के निर्माण में वल्ड वाइड वेब के बहुत महत्व वाला योगदान रहल बा। वर्तमान में करोड़ों लोग एही के माध्यम से इंटरनेट के साथ जुड़े ला।\nविकिपीडिया फाउण्डेशन एगो गैर लाभकारी संस्था ह जौन विकिपीडिया आ अन्य कई परियोजना के मुफ्त में इंटरनेट पर उपलब्ध करावेला।\nवेब ब्राउजर (अंगरेजी: Web browser) चाहे खाली ब्राउजर अइसन सॉफ्टवेयर एप्लीकेशन हऽ जेकरे दुआरा वल्ड वाइड वेब पर मौजूद जानकारी ले पहुँचल जा सके ला। आसान भाषा में अइसन साफ्टवेयर जेकरे मदद से हमनी के वेबसाइट देखीं ला। कुछ प्रमुख ब्राउजर सभ में गूगल क्रोम, मोजिला फायरफॉक्स, ऑपेरा मिनी, इंटरनेट एक्स्प्लोरर (अब माइक्रोसॉफ्ट एज) इत्यादि के नाँव गिनावल जा सके ला। ई आजके ज़माना में इंटरनेट ले पहुँचे के सभसे सुगम सॉफ्टवेयर बाने।\nश्री लंका हिन्द महासागर में एगो द्वीपीय देश बा। एकर राजधानी कोलम्बो ह।\nकंप्यूटिंग में, हाइपरलिंक एगो लिंक भा कड़ी होला जेकरा के क्लिक क के भा टैप क के या फिर ओकरे ऊपर माउस के प्वाइंटर घुमिरा के (हूवर क के) दुसरे डेटा पर जाइल जाल सके ला। हाइपरलिंक के क्लिक भा टैप क के जवना आँकड़ा पर (ई पन्ना या डाकुमेंट हो सकेला) चहुँपल जाला ऊ ओह हाइपरलिंक के टारगेट कहाला। हाइपरलिंक कौनों एगो पूरा सिंगल डाकुमेंट पर टारगेट कइल हो सके ला, भा एकरे कौनों बिसेस हिस्सा पर भेजे वाला हो सके ला। हाइपरलिंक कड़ी के रूप में जवन पाठ देखाई पड़े ला ओह पाठ के हाइपरटेक्स्ट कहल जाला। टारगेट वाला जगह पर जवना पाठ से हाइपरलिंक जुड़त होला ओह पाठ के एंकर टेक्स्ट कहल जाला।\nभारत में 258 मिलियन लोग पहिली भाषा के रूप में आ 120 मिलियन लोग दूसरी भाषा के रूप में हिंदी बोले वाला बतावल जाला। 2001 में भारत के जनगणना के आँकड़ा अनुसार भारत में कुल 42 करोड़ से ढेर लोग के मातृभाषा हिंदी हवे (हालाँकि एह आंकड़ा में भोजपुरी नियर भाषा बोले वाला लोग सब के भी सामिल कइल गइल बा) आ एकरे बाद लगभग 12 करोड़ लोग के दूसरी भाषा हवे।हिंदी के साहित्य में आमतौर पर मध्य क्षेत्र के बोली सब में भइल 11वीं सदी के आसपास तक ले के रचना सभ से ले के आधुनिक काल तक के हिंदी में भइल रचना सभ के गिनल जाला।


फिल्म – Anjoria\nनवम्बर 21, 2010 OmPrakash Singh\nबिहार भोजपुरी सिनेमा के सबसे मालदार टेरिटरी ह आ एह गढ़ में भोजपुरी सुपर स्टार पवन सिंह के धूम मचल बा. बाक्स आफिस पर पवन सिंह के सिक्का अइसन चलल…\nनवम्बर 7, 2010 OmPrakash Singh\nअबकी का छठ पर्व का पावन मौका पर भोजपुरी सिनेमा के बादशाह सितारा दिनेश लाल यादव निरहुआ के फिल्म “लोफर” रिलीज होखे जा रहल बा. मोनिका सिंह के निर्माण आ…\nभोजपुरिया आकाश का आदित्य\nभोजपुरिया आकाश पर आजु काल्हु एगो नया आदित्य, माने कि सूरज, चमके का तइयारी में बा … आ एह सूरज के नामो हऽ आदित्य ओझा. फिल्मी परिवेश में पलाइल बढल…\nअगस्त 19, 2010 OmPrakash Singh\n– चुनमुन पंडित भोजपुरी सिनेमा उद्योग में आजु जेने देखीं भीड़ भरल हलचल नजर आ रहल बा. ए हलचल के भीड़ में बहुत तरह के लोग शामिल बाड़े. केहू सफलता…\nजुलाई 2, 2010 OmPrakash Singh\n– डा॰ सुभाष राय ई त सभे जानेला कि सूरुज उग्गी त सबेर होई इहो मालूम बा सबके कि चान राति क उगेला बहुते नीक लागेला फूल फुलाला त महकेला…\nभोजपुरी के मशहूर गायिका आ जानल मानल अभिनेत्री प्रतिभा सिंह के आजु २७ मार्च के आरा में भिखारी ठाकुर सम्मान-2010 से सम्मानित कइल जाई. उनका के ई सम्मान भिखारी ठाकुर…


टटका खबर, बियफे,4जनवरी 2018 – टटका खबर\nयूपी के मुख्यमंत्री योगी आदित्यनाथ बियफे का दिने आजमगढ़ जिले के सठियांव ब्लॉक का किसान सहकारी मिल के मैदान में आसवनी आ एथेनॉल प्लांट समेत पांच सौ बावन करोड़ रुपिया के अनेके परियोजनन के शिलान्यास भा लोकार्पण करत कहनी कि उहाँ के सरकार राज्य के बाईस करोड़ लोगन के सुरक्षा के जिम्मेदारी आ नवहियन अउर किसानन के खुशहाली ला किरिया खइले बिया. बतवनी कि एक सौ सोलह गो चीनी मिलन में पेराई शुरु हो गइल बा आ तीन गो अउरियो मिल जल्दिए पेराई शुरु क दीहें.\nशामली जिला के कैराना इलाका के जंधेड़ी गांव में मंगल रात बदमाशन से भइल मुठभेड़ का दौरान घवाहिल सिपाही अंकित तोमर के निधन नोएडा का अस्पताल में हो गइल. एह शहीद सिपाही के परिजन ला कुल मिला के पचास लाख रूपिया के मदद देबे के एलान मुख्यमंत्री योगी आदित्यनाथ कइले बानी. एहमें से चालीस लाख रुपिया सिपाही के मेहरारू के आ दस लाख रुपिया उनुका बाप महतारी के दीहल जाई.\nसुप्रीम कोर्ट काल्हु क्रिकेट कंट्रोल बोर्ड के आदेश दे दिहलसि कि ऊ बिहार क्रिकेट संघ के रणजी ट्रॉफी आ राष्ट्रीय स्तर के सगरी मैचन में खेले देव. झारखंड आ बिहार के बोर्डन के झगड़ा बादो में फरिआवत जा सकेला. जाने जोग बा कि बिहार के बंटवारा का बाद बीसीसीआई बिहार क्रिकेट संघ के पूर्ण सदस्य के दर्जा दीहल रोक दिहले रहुवे जवना चलते पिछला सतरह बरीस से बिहार के टीम क्रिकेट प्रतियोगितन में शामिल ना हो पावत रहुवे आ बिहार के खिलाड़ी दोसरा राज्यन का टीमन का तरफ से खेलत रहलें.\nजम्मू में आतंकवादियन के घुसपैठ रोके ला 192 किलोमीटर लमहर सीवान प बीएसएफ आपरेशन अलर्ट चलावत बिया. एह दौरान बियफे का दिने एगो घुसपैठिया के मार गिरावल गइल आ बुध का दिने दू गो पाकिस्लानी चौकियन के बरबाद क दिहल गइल. एह हमला में नाहियो त दस गो पाकिस्तानियन के मराए के खबर बा. पाकिस्तानी गोलीबारी में शहीद बीएसएफ के जवान के बदला लेबे ला ई हमला कइल गइल रहे.\nअरबों रुपिया के चारा घोटाला में अपराधी मान लिहल लालू के सजा सुनावे के सुतार बियफहुँ का दिने ना बन पावल. उनुका वकील के कहना बा कि अदालत से 70 बरीस के बूढ़ आ बीमार लालू ला मुलायमियत बरते के गोहार लगावल जाई. ओने जज के कहना बा कि लालू के समर्थक लोग उनुका के फोन करत बा. फोन प का कहत बा एकर जानकारी त ना दिहलें बाकिल लालू के भरोसा दिहलें कि घबरासु जिन, उनुका के कानूने मुताबिक सजा सुनावल जाई. लालू अपना के हाई कोर्ट आ सुप्रीम कोर्ट के वकील बतावत जेल में अउरी सुविधा मँगलन त जज के कहना रहल के एकरा फायदा का साथे अउरियो बहुत कुछ जोड़ा जाई.\nइस्लामिक शिक्षण संस्था दारूल उलूम देवबंद फतवा जारी क के बैंककर्मियन के हराम काम करेवाला बतवले बावे आ कहले बावे कि ओहनी किहाँ शादी बियाह ना करे के चाहीं. दारूल उलूम के कहना बा कि बैंक सूद प चलेला जवना के इस्लाम में हराम मानल गइल बा.\nअफगानिस्तान का राजधानी काबुल बियफे का दिने भइल फिदायिन हमला में नाहियो त बीसन लोग के जान चल गइल.\nदेश के टुकड़ा करे का मकसद से हिन्दुवन में फूट डाल के हिंसा के आग लगावे वाला टुकड़खोरन का खिलाफ महाराष्ट्र पुलिस भीमा कोरेगांव हिंसा मामिले में जिग्नेश मेवानी आ उमर खालिद का खिलाफ मामिला दर्ज क के ओहनी का खिलाफ सर्च वारंट जारी कइले बिया. दुनु कतहीं तुकाइल बाड़ें सँ. जान जाईं कि कांग्रेस अध्यक्ष राहुल गाँधी एहनिए का भरोसे आपन राजनीतिक वापसी के सपना देखत बाड़ें. सत्ता में आवे खातिर हर कुकर्म करे ला तणयार लउकत बाड़ें कांग्रेसी आ ओहनी के पोसुआ कुछ मीडिया.\nअपना मुल्ला भोट बैंक बचावे ला विरोधी दल राज्यसभा में तीन तिलाक का खिलाफ बने जात विधेयक प चरचा होखल नइखन देत. एह लोग के कोशिश बा कि एह विधेयक के हर हाल में लटका दीहल जाव. बियफहुँ का दिने राज्‍यसभा के कार्यवाही ना चले दीहल गइल.\nपिछला तीन दिन से जारी गिरावट से उबरत देश के शेयर बाजारन में बियफे का दिने तेजी दर्ज भइल आ सेंसेंक्स आ निफ्टी बढ़ के बंद भइली सँ.\nबक्सर जिला के कोरान सराय इलाका में मोटरसाईकिल पर सवार तीन गो बदमाश एगो औरत के गोली मार के ओकरा से पचास हजार रुपिया लूट के फरार हो गइलें.\nमिर्जापुर के मड़िहान इलाका में भइल सड़क हादसा में पटेहरा गाँव के एगो सड़क पार करत एगो नौ बरीस के लड़िका के मौत हो गइल.\nजौनपुर के मुंगराबादशाहपुर मंडी समिति में भ्रष्टाचार निवारण संगठन के वाराणसी टीम बियफे सँझिया शाम धान क्रय केंद्र के प्रभारी के अढ़ाई हजार रुपिया घूस लेत पकड़ लिहलसि.\nगोपालगंज जिला के भोरे इलाका में मिसरौली हाई स्कूल का नियरा यूपी के देवरिया के एगो गल्ला व्यापारी से डेढ़ लाख रुपिया लूट लिहलें.\nबिहार के पुरनिया पत्रकार कैमूर जिला के भभुआ के हरिशंकर तिवारी के निधन बियफे का दिने हो गइल. 86 बरीस के तिवारी जी ढेरे दिन से बीमार चलत रहलन.\nजौनपुर पुलिस ने ट्रक लूट काण्ड के खुलासा करत मुठभेड़ क के एगौ औरत समेत पाँच गो लूटेरन के गिरफ्तार क लिहलसि.\nनिजी विमानन सेवा कंपनी इंडिगो अब बिहार के राजधानी पटना से उत्तर प्रदेश के वाराणसी ला उड़ान भरल शुरु करे वाली बिया.\nबलिया के बांसडीह इलाका में एगो बेकाबू स्कार्पियो बांसडीह-सहतवार रोड पर छाता गांव का सोझा सड़क पार करत सात बरीस के एगो लड़िका के कचार के मुआ दिहलसि. एह हादसा का बाद ड्राइवर भाग निकलल बाकिर लोग स्कार्पियो के आग लगा दिहलें.\nदेवरिया के भाटपाररानी इलाका में यूपी के उप मुख्यमंत्री केशव प्रसाद मौर्या के कार्यक्रम में सुरक्षा ड्यूटी पर आइल पीएसी के एगो जवान के मौत दिमाग के न फटला का चलते हो गइल.\nएगो दोसरा हादसा में बांसडीह कोतवाली इलाका में सबेरे टहले निकलल विद्याभवन नारायनपुर के एगो आदमी के एगो गाड़ी कचारत भाग गइल.\nजौनपुर के मुंगराबादशाहपुर इलाका में सोहासा गाँव के एगो छात्र के हत्या क के ओकर लाश रेल लाइन प फेंकल मिलल बा.\nTags: आजमगढ, इंडिगो, कैमूर, गोपालगंज, जौनपुर, दारुल उलूम देवबंद, देवरिया, फतवा, बक्सर, बलिया, मिर्जापुर, योगी आदित्यनाथ, लालू प्रसाद, शोमली, हवाई सेवा


टटका खबर (मंगल, 29 सितंबर 2015) – टटका खबर\nटटका खबर (मंगल, 29 सितंबर 2015)\nसिलिकन वैली के सफल यात्रा का बाद न्‍यूयॉर्क पहुंच के प्रधानमंत्री नरेंद्र मोदी अमेरिका के राष्‍ट्रपति बराक ओबामा से मुलाकात कइलन. एह लोग के ई साल भितरे तिसरका भेंट रहल. एक घंटा के एह मुलाकात में दुनू देश आतंकवाद आ उग्रवाद के मुकाबला करे में आपसी सहयोग अउर बढ़ावे पर सहमत भइले. पीएम मोदी कहलन कि दुनु देश अफगानिस्‍तान के शांत आ स्थिर भविष्‍य बनावे में भरपूर मदद करीहें. मोदी अमेरिका के आभार जतवलन कि ऊ सुरक्षा परिषद में भारत के स्थायी सदस्यता के समर्थन दिहलसि.\nअमेरिका यात्रा का दौरान पीएम मोदी ब्रिटेन के प्रधानमंत्री डेविड कैमरून, आ फ्रांस के राष्‍ट्रपति फ्रांस्‍वॉ ओलांद का साथहु मुलाकात कइलन. प्रधानमंत्री मोदी इराक में बंधक 39 भारतीयन आ लीबिया में बंधक कुछ भारतीयन के पता लगावे खातिर फलस्तीन के राष्ट्रपति महमूद अब्बास से मदद मँगलन. फलस्तीन भरोसा दिहलसि कि अगर कवनो जानकारी मिलल त जरूरे खबर करी. एह मुलाकातन का बाद पीएम मोदी भारत लवटे ला रवाना हो गइल बाड़न आ आजु साँझ ले नई दिल्ली चहुँप जइहें.\nबिहार विधानसभा चुनाव के दूसरका दौर के परचा जाँचे के काम आजु होखे वाला बा जवना का बाद 1 अक्टूबर ले नाम वापिस लीहल जा सकी.\nरघुनाथपुर के भाजपा प्रत्याशी मनोज कुमार सिंह बेटिकट हो गइल विक्रम कुंवर के चुनौती देले बाड़ें कि साबित क देस कि मनोज भाजपा के टिकट दू करोड़ में खरीदले बाड़न त ऊ राजनीति छोड़ दीहें. कहलन कि विक्रम कुंवर खुदे शहाबुद्दीन के करीबी हउवन आ टिकट कटला का बादो जेल में जा के शहाबुद्दीन से भेंट कइले रहन.\nपटना हाईकोर्ट कहले बिया कि मेडिकल कालेजन में दाखिला खातिर एह साल के खाली पड़ल सीटन के जनरल कोटा से भर दीहल जाव. जान जाईं जे 30 सितंबर ले दाखिला ना भइल त ई सीट खालिए रह जइहें सँ. बतावल जात बा कि एससी/एसटी कोटा के 86 गो सीट बिहार में खाली पड़ल बा काहे कि एह ला जरूरी कम से कम 40 फीसदी नंबर वाला कवनो परीक्षार्थी बचले नइखे. परो साल कुछ सीट खाली रह गइल रही सँ.\nसंघ से ‘मिस्टर इंडिया’ होखे के तगमा मिलला का थोड़ही देर बाद मिस्टर इंडिया आपन एगो फोटो जारी क के एस्पेन में होखे के दावा कइलन बाकिर सोशल मीडिया पर ओह दुनू फोटन में लउकत विसंगति देखा के दावा कइल जात बा कि फोटो दोसरा कवनो जगह के हवे. कांग्रेस कवनो सफाई नइखे दे पावत एह बात के. वइसे पार्टी के दावा बा कि जल्दिए राहुल गाँँधी लवटीहें आ बिहार चुनाव में कई एक रैलियन में भाषण दीहें. राहुल गांधी के रैली बिहार में 7, 26 आ 30 अक्तूबर के होखे के एलान भइल बा. एह रैलियन में सोनियो गाँधी के मौजूदगी देखत नीतीश आ लालुओ मौजूद रह सकेलें.\nबिहार के चुनावी दंगल में ताल ठोके खातिर आइल शिवसेना का लगे ओकर तीर धनुष ना रह पाई काहे कि बिहार में ई चुनाव चिह्न झामुमो का लगे बा.\nसारण जिला के दरियापुर इलाका में परसा-शीतलपुर सड़क पर वाहन चेक करत में एगो बोलेरो से 59 लाख रुपिया बरामद भइल जवना के कवनो कागजात गाड़ी वाला का लगे ना रहुवे. दू गो बंदूक आ कारतूसो रहुवे ओह बोलेरो पर. गाड़ी वाला के कहना रहे कि स्टेट बैंक के एटीएम में डाले वाला रुपिया ह बाकिर कवनो कागजात ना रहुवे ओकरा लगे. पुलिस गाड़ी, रुपिया आ असलहा जब्त कर लिहले बिया.\nशिक्षक नियोजन में फर्जीवाड़ा करे के आरोप में मोतिहारी जिला के शिक्षा विभाग के कार्यक्रम पदाधिकारी रंजीत पासवान के अन्वेषण ब्यूरो क के जेल भेज दिहलसि. बतावल जात बा कि माध्यमिक शिक्षकन के बहाली से जुड़ल 1149 फोल्डर उनका लगे बा बाकिर जाँच खातिर मंगला पर महज 667 गो फोल्डर देखवलन आ बाकी फोल्डर देखावे से बहानेबाजी करत रहलन. अनेसा बा कि घोटाला क के फोल्डर गायब करा दिहले बाड़न डीपीओ.\nगाजीपुर जिला में दिलदारनगर टीसन से आगे उसिया हाल्ट का लगे राजधानी एक्सप्रेस हादसा होखत होखत बाच गइल जब समय रहते ड्राइवर ट्रेन के इमरजेन्सी ब्रेक लगा के रोक दिहलन. ट्रेक पर लाइन का नीचे बिछावल जाए वाला स्लीपर राखल रहुवे जवना के आरपीएफ के जवानन के सहायता से हटा के दस मिनट बाद ट्रेन आगे बढ़ल. मामिला के जाँच के आदेश हो गइल बा.\nबलिया में कुछ दिन पहिले भइल कैबिनेट मंत्री नारद राय आ नगरपालिका चेयरमैन रह चुकल लक्ष्मण गुप्ता के बीच नगरपालिका के टेंडर ले के भइल विवाद में समाजवादी पार्टी के जवन फजीहत झेले के पड़ल तवना के खामियाजा अब सपा अपना जिला अध्यक्ष यशपाल सिंह के हटा के कइल चाहत बिया. यशपाल सिंह का जगहा संग्राम सिंह यादव के फेरू जिला अध्यक्ष बना दीहल गइल बा. जिला महासचिव शैलेशो चौधरी इस्तीफा दे दिहले बाड़न.\nहज का दौरान मचल भगदड़ में मरे वाला हिन्दुस्तानियन के गिनिती सोमार का दिन बढ़ के 45 हो गइल. घवाहिल लोगन के मौत होखला से आ मरल लोग के पहचान साबित भइला का बाद ई गिनिती बढ़त बा.\nअसम में 200 लोग से भरल नाव बीच नदी में अचके पलट गइल जवना चलते सैकड़ो लोग के मौत होखे के अनेसा हो गइल बा. एह हादसा से मरे वाला लोगन का बारे में अबहीं ले कवनो आधिकारिक आंकड़ा नइखे मिलल.\nदेश के राष्ट्रपति रहल डा. एपीजे अब्दुल कलाम के भाई के पोता एपीजे शेख सलीम सोमार का दिने भाजपा में शामिल हो गइलन. तमिलनाडू के रामेश्वरम के रहे वाला सलीम सोशल एक्टिविस्ट हउवन. पार्टी उनकर इस्तेमाल पूरा देश में करे के सोचत बिया.\nमोदी आ शरीफ में कवनो बात त ना भइल बाकिर सोमार का दिने देर रात संयुक्त राष्ट्र शांति रक्षा शिखर सम्मेलन में सोझा पड़ गइला का बाद दुनू जने हाथ हिला के एक दोसरा के अभिवादन क दिहले.\nदिल्ली के कानून मंत्री रहल सोमनाथ भारती आखिरकार मजबूरी में सोमार रात करीब दस बजे द्वारका पुलिस थाना में सरेंडर क दिहलन. पुलिस के डर से भागत फिरल सोमनाथ के कहना रहे कि ऊ भागत ना रहलन आ अपना बचाव खातिर कानूनी राह पर चलत रहलन.\nउत्तर प्रदेश में क्षेत्र आ जिला पंचायत चुनाव के पहिला चरण के अधिसूचना सोमार का दिने जारी होखला का बाद से चुनावी प्रक्रिया शुरु हो गइल बा.\nतालिबान एगो जबर्दस्त हमला का बाद उत्‍तरी अफगानिस्‍तान के कुंदूज शहर पर कब्‍जा कर लिहले बावे. कुंदूज पर तालिबान के कब्‍जा होखल ओहिजा के सरकारी सेना खातिर बहुते बड़हन धक्‍का बा.\nTags: News in Bhojpuri, खबर भोजपुरी में, टटका खबर, नरेन्द्र मोदी, बिहार विधान सभा चुनाव, मक्का, संयुक्त राष्ट्र, सिलिकन वैली


Bhojpuri Special: किसान आंदोलन के बीच चंद्रशेखर के याद, लोग मिले से हिचकत रहे... Chandrashekhar remembers under the pretext of farmer movement know why people were hesitant to meet – News18 Hindi\nBhojpuri Special: किसान आंदोलन के बीच चंद्रशेखर के याद, लोग मिले से हिचकत रहे...\nकिसान आंदोलन (Farmer Protest) के विरोध कइनीं त रऊंआ के भाजपा आ मोदी भक्त साबित कइके सोशल मीडिया (Social Media) पर जमि के गारी सुने के तेयार रहे के परी. आ समर्थन कइ दिहनीं त समझि लीं कि राउर का हालि होई. राजनीतियो एही तरी सोचल शुरू कइ देले बिया.\nLast Updated : January 31, 2021, 13:54 IST\nसोशल मीडिया के जमाना में किसान आंदोलन पर जइसे देस बंटि गइल बा, ओह में आपाना मन के बात कहल कठिन हो गइल बा. अगर रऊंआ एह आंदोलन के विरोध कइनीं त रऊंआ के भाजपा आ मोदी भक्त साबित कइके सोशल मीडिया पर जमि के गारी सुने के तेयार रहे के परी. आ समर्थन कइ दिहनीं त समझि लीं कि राउर का हालि होई. राजनीतियो एही तरी सोचल शुरू कइ देले बिया. अइसन मोका पर साफ आ स्पष्ट बात करे वाला चंद्रशेखर के यादि खूबे आवेला. अगर ऊ आजु रहिते त एह मोका पर साफ बोलिते, आपाना मन के बोलिते, चाहे केहू के नीमन लागो चाहे केहू के बाउर.\nयादि बा, 1984 के लोकसभा एलेक्शन, इंदिरा गांधी के हत्या के बाद उपजल सहानुभूति लहर के बीच ऊ चुनाव होत रहे. सिख लोगन के सबसे अमनिया तीरथ स्वर्ण मंदिर में भिंडरावाला के समर्थक आ आतंकवादियन के कब्जा हटावे खातिर जून 1984 में इंदिरा सरकार उहां सेना भेजले रहलि. ओह के पूरा देस समर्थन करत रहे, बाकिर चंद्रशेखर ओकरा विरोध में रहले. ऊ एगो बयान देले रहले कि जवना सिख धर्म खातिर गुरू गोविंद सिंह के दूगो बेटन के जिंदा देवालि में चुनवा दिहल गइल रहे, जवना खातिर गुरू अर्जुन देव के आपन सीस चढ़ावे के पड़ल, ओह सिख पंथ के स्वर्ण मंदिर में सेना ना भेजे के चाहीं.\nदिसंबर में चुनाव में पर्चा दाखिला खातिर जब दिसंबर 1984 में चंद्रशेखर बलिया पहुंचले त उनुकर ई बयान जइसे उनुकर पीछा करत रहे. इंदिरा के मडर भइला से ऊ बयान चंद्रशेखर के अउरी विरोध के कारण बनि गइल रहे. बाकि पर्चा दाखिला के बाद बलिया के रामलीला मैदान में जब दुपहरिया बाद आपाना साभा में चंद्रशेखर पहुंचले आ एह बयान पर सफाई देबे लगले त उनुका खिलाफ पूरा मैदान से आवाज उठे लागल रहे. एकरा बावजूदो चंद्रशेखर आपाना बयान पर टिकले रहले. एकर उनुका कीमतो चुकावे के परल रहे, 54940 वोट से ऊ कांग्रेस के जगन्नाथ चौधुरी के सामने हारि गइल रहले.\nचारा घोटाला में जब लालू जादव जेल में गइले, त पटना के बेऊर जेल में उनुका से भेंट करे से बड़का से बड़का लोग हिचकत रहे, बाकिर चंद्रशेखर के शख्सियत अलगे रहे. ऊ लालू से मिले चलि गइले. एकर लोग आलोचना कइल त उनुका के स्पष्ट जवाबे दे दिहले. ऊ आपन आत्मकथो लिखले बाड़े, ‘जीवन जैसा जिया’. राजकमल प्रकाशन, दिल्ली से हिंदी में प्रकाशित एह आत्मकथा में भी उनुकर बेबाकीपन हर जगह लउकता.\nसंयुक्त बिहार आ अब झारखंड के कोयलांचल के राजधानी के रूप में मसहूर धनबाद में एगो जमाना में बलिया के इबरहिमाबाद के रहनिहार सूरजदेव सिंह के तूती बोलत रहे. बलिया से लेकर धनबाद तक सूरजदेव सिंह के लोग माफिया आ बाहुबली मानत रहे. ऊ रहबो कइले. बाकिर चंद्रशेखर के उनुका कपार पर हरमेसा आसीर्वाद रहे. उनुका से आपन संबंध के चंद्रशेखर कबो नकरले ना. आपाना आत्मकथा में सूरजदेव के कई बार जिकिर कइले बाड़े. चाहे सारनाथ के जनता पार्टी के अधिवेशन के व्यवस्था होखे भा बिहार के एगो प्रभावशाली नेता के एक लाख रूपया के देनदारी होखे, हर बेरि चंद्रशेखर के सूरजदेव यादि आइल बाड़े आ उनुकर जिकिर कइले बाड़े.\nचंद्रशेखर के पचहत्तवरीं सालगिरह पर दिल्ली के विज्ञान भवन में 2002 में बड़का कार्यक्रम भइल रहे. मंच पर ओह घरी के प्रधानमंत्री अटल बिहारी वाजपेयी आ पूर्व प्रधानमंत्री नरसिंह राव भी रहले. चंद्रशेखर जी अटल जी के गुरू कहत रहले. ओह घरी विनिवेश आ श्रम सुधार खूबे चरचा में रहे. चंद्रशेखर जी एकर विरोधी रहले. उदारीकरण के भी विरोधी रहले. अपने कार्यक्रम में भरल मंच से वाजपेयी जी के सरकार के नीति के जमि के आलोचना कइले. मजा के बात ई कि वाजपेयी जी हंसि-हंसि के उनुकर बात सुनले. एक-दूर बेरि त ऊ हंसत-हंसत आपाना कुर्सी पर निढाल हो गइले. आपाना भाषण में नरसिंहो राव कहले कि ई तेवरे ह कि हमनी के कांग्रेस में चंद्रशेखर जी के नेता मानत रहनि हा जा.\nहमनी के जानेनी जा कि 25 जुलाई 1991 के लोकसभा में तब के वित्त मंत्री मनमोहन सिंह के भाषण के संगे देस में उदारीकरण के शुरूआत भइल. ई सहियो बा, बाकिर चंद्रशेखर के रऊंआ आत्मकथा पढ़बि त पता चलि कि उदारीकरण के त परवान चढ़ावे के तेयारी एक साल पहिले तब के उद्योग मंत्री अजित सिंह कइले रहले. तब ऊ विश्वनाथ प्रताप सिंह के सरकार में मंत्री रहले. अजिते सिंह के मंत्रालय उदारीकरण खातिर पहिला विस्तृत नोट तेयार कइले रहे. जब नरसिंह राव मनमोहन सिंह के देश के खजाना आ आर्थिक सेहत के देखभाल के जिम्मा दिहले त मनमोहन सिंह ऊहे फाइल के नोट के आधार बनवले. राकेश टिकैत के जइसे अजित सिंह आ उनुकर पार्टी राष्ट्रीय लोकदल समर्थन देता, ओह हालत में आजु चंद्रशेखर रहिते त हो सकत रहल हा कि उ उदारीकरण खातिर अजित सिंह के ओह फाइल के यादि दियइते, इहो बतइते कि विश्व व्यापार संगठन में शामिल भइला के बाद खेती-किसानी के एकदमे भारतीय मोड में ना राखल जा सकेला.\nभोजपुरी माटी के खासियत ह साफगोई. चंद्रशेखर ओकर प्रतीक रहले. भोजपुरी माटी में एक से एक साफ मनई पैदा कइले बिया. जरूरत बा कि हमनीं के ओह लोगन के यादि करीं जा आ भोजपुरी माटी के शान बढ़ावे में ओह लोगनि के जवन योगदान बा, ओकरा के नवका पीढ़ी के बताईं जा. (लेखक उमेश चतुर्वेदी वरिष्ठ पत्रकार हैं.)\nBhojpuri News Farmer Protest Kisan Andolan


खबर भोजपुरी में (शुक, 19 दिसंबर 2014) – टटका खबर\nखबर भोजपुरी में (शुक, 19 दिसंबर 2014)\n(बियफे, 18 दिसंबर के खबर)\nभारतीय अंतरिक्ष अनुसंधान संगठन बियफे का दिने आपन अब तक के सबले भारी रॉकेट जी एस एल वी मार्क-3 आ क्रू मॉड्यूल के सफल प्रायोगिक प्रक्षेपण कइलस. एह मिशन के सफलता का बाद दू साल का भीतर भारतो अपना अंतरिक्ष यात्री के अंतरिक्ष में भेज पाई. इसरो के एह सफलता पर राष्‍ट्रपति प्रणव मुखर्जी आ प्रधानमंत्री नरेन्‍द्र मोदी वैज्ञानिकन के बधाई दिहलन.\nउत्तर बिहार के कुछ इलाका में बियफे के रात नौ बजे का लगभग भूकंप के झटका आइल जवना के रिक्टर स्केल पर 5.2 मापल गइल. भूकंप के केन्द्र नेपाल में रहुवे आ एकर असर बिहार के राजधानी पटना समेत दरभंगा, मधुबनी, सुपौल, सहरसा, मुंगेर में महसूस कइल गइल.\nभोजपुरी क षेक्सपियर कहाए वाला भिखारी ठाकुर के जयंती पर बियफे का दिने अनेके जगहा समारोह क के लोग उनका के श्रद्धांजलि दिहल. छपरा में भइल समारोह में जिलाधिकारी कुंदन कुमार समेत अनेके लोग भिखारी ठाकुर के प्रतिमा पर माला चढ़ा के उनुका के सरधा से याद कइल.\nरेल मंत्री रहल ललित नारायण मिश्रा के हत्या के दोषी चार जने के दिल्ली के कड़कड़डूमा अदालत बियफे का दिने उमिर कैद के सजा सुना दिहलसि. एहनी पर दस-दस हजार रुपिया के जुर्मनो ठोकल गइल बा. जान जाईं कि साल 1975 में भइल एह हत्याकांड के फैसला 39 साल बाद आइल बा.\nकांग्रेस अध्यक्षा सोनिया गांधी के तबीयत बियफे का दिने अचानक बिगड़ गइल जब दमा आ जुकाम का चलते उनुका साँस लेबे में तकलीफ होखे लागल. उनुका के तुरते दिल्ली के गंगाराम अस्पताल में भरती करावल गइल जहाँ चार घंटा इलाज का बाद छोड़ दिहल गइल.\nहिन्दुस्तान का मुंबई में भइल आतंकी हमला के एगो मुख्य आरोपी आ अभियुक्त लश्‍कर-ए- तैयबा के कमांडर जकीउर रहमान लखवी के पाकिस्तान के एगो अदालत जमानत पर रिहा क दिहलस. कहल गइल कि ओकरा खिलाफ कवनो निकहा सुबूत नइखे. भारत एह फैसला पर नाराजगी जतवले बा.\nपाकिस्तान आतंकवादी मामिलन के दोषी साबित हो चुकल 55 गो आतंकियन के फाँसी देबे के तइयारी शुरु क दिहले बा. एह लोग के फाँसी पर लगावल रोक पेशावर के सैनिक स्कूल में तालिबानी हमला का बाद हटा लिहल गइल बा.\nलगातार चउथा दिने बियफे के राज्‍यसभा में धर्मान्‍तरण का मुद्दा पर विपक्ष कवनो काम ना होखे दिहलस. सबले खास बात बा कि विपक्ष एह मुद्दा पर चरचा करावे पर तइयार नइखे होखत जबकि सरकार हमेशा से तइयार बिया चरचा करावे खातिर. इहे बतावत बा कि विपक्ष राज्यसभा में आपन बहुमत के बल पर विकास के काम नइखे होखे दिहल चाहत.\nलोकसभा से मोटर वाहन संशोधन विधेयक 2014 ध्‍वनिमत से पारित हो गइल. एह विधेयक के उददेश्‍य राष्‍ट्रीय राजधानी आ देश के दोसरो जगहन पर चले वाला ई-रिक्‍शा के नियमन कइल जा सके आ बैट्री से चले वाला गाड़ियन खातिर ड्राइविंग लाईसेंस दिहल जा सके.\nजम्‍मू-कश्‍मीर आ झारखंड विधानसभा चुनाव के पांचवा आ आखिरी दौर ला चुनाव प्रचार बियफे के साँझ खतम हो गइल. एह दौर के मतदान 20 दिसंबर के करावल जाई. दुनू जगहा के मतगणना 23 दिसंबर के होखी आ ओही दिने परिणामो मिल जाई.\nपिछले पांच सत्र से होखत गिरावट से पलटी मारत बियफे का दिने मुंबई शेयर बाजार में बढ़त दर्ज भइल. सेंसेक्‍स 416 अंक बढल त निफ्टी 130 अंक. डॉलर के तुलना में रूपिया 50 पइसा मजबूत हो गइल.\nब्रिस्‍बेन में चलत भारत आस्ट्रेलिया का बीच दुसरका क्रिकेट टेस्‍ट मैच के दुसरका दिने खेल खतम होखे का बेरा ऑस्‍ट्रेलिया अपना पहिला पारी में चार विकेट का नुकसान पर 221 रन बना लिहलस.\nसारण जिला में श्रम संसाधन विभाग का ओर से लगावल रोजगार-सह-मार्गदर्शन मेला में 1395 नवहियन के कुछ निजी कंपनियन में रोजगार दिआवल गइल.


Baltoro Glacier in the Central Karakoram\n8,611 मी (28,251 फीट)\nInteractive map outlining Karakoram range\nAfghanistan, China, India, Pakistan and Tajikistan\n36°N 76°E / 36°N 76°E / 36; 76निर्देशांक: 36°N 76°E / 36°N 76°E / 36; 76\nकाराकोरम काश्मीर में एगो परबत श्रेणी बा जे पाकिस्तान, भारत आ चीन देसन में बिस्तार लिहले बा जबकि एकर एकदम पच्छिमी हिस्सा अफगानिस्तान आ ताजिकिस्तान तक ले पहुँचे ला। काराकोरम के अधिकतर हिस्सा काश्मीर के गिलगित-बल्तिस्तान प्रदेश में पड़े ला जे एह समय पाकिस्तान शासित काश्मीर में बाटे। एकर सभसे ऊँच चोटी के2 एही गिलगित-बल्तिस्ताने में पड़े ले जे दुनियाँ के दुसरी सबसे ऊँच परबत चोटी (8,611 मी (28,251 फीट))_हवे। परबतमाला के शुरुआत पच्छिम में वाखान कॉरिडोर (अफगानिस्तान) से होला, मुख्य रूप से गिलगित-बल्तिस्तान (पाकिस्तान शासित) आ लद्दाख (भारत) अउरी अक्साई चिन (चीन के कंट्रोल में) तक बिस्तार लिहले बाटे। ई दुनियाँ के दुसरी सबसे ऊँच पर्बतमाला हवे आ ओह पर्बतीय मंडली के हिस्सा हवे जेह में पामीर, हिंदुकुश आ हिमालय सामिल बाड़ें। कराकोरम परबत श्रेणी में अठारह गो चोटी अइसन बाड़ी जिनहन के ऊँचाई 7,500 मी (24,600 फीट) से बेसी बा आ चार गो चोटिन के ऊँचाई 8,000 मी (26,000 फीट) से बेसी बा: के2 (8,611 मी (28,251 फीट)), गशेरब्रम I, ब्रॉड पीक आ गशेरब्रम II।\nपूरा परबत श्रेणी के लंबाई लगभग 500 किमी (311 मील) बाटे आ ई पृथिवी के ध्रुवीय क्षेत्रन से बहरें के सभसे बेसी ग्लेशियर वाला इलाका हवे। सियाचिन ग्लेशियर आ बियाफो ग्लेशियर दुनियाँ के दूसरा आ तिसरा सभसे लमहर ग्लेशियर हवें जे ध्रुवीय क्षेत्र से बहरें होखें।\nकाराकोरम के पूरुब में अक्साई चिन के पठार बा, उत्तर में तिब्बत के पठार के किनारा आ यारकंद आ काराकाश नदी के घाटी से एकर चौहद्दी बने ले जिनहन के ओह पार कुनलुन परबत श्रेणी पड़े ला; उत्तर-पच्छिम में एकर जुड़ाव पामीर के पठार से होला आ दक्खिनी सीमा पर पच्छिम से पूरुब के क्रम में गिलगित, सिंधु आ श्योक नदी के घाटी बाड़ी स जे एकरा के हिमालय परबत से अलगा करे लीं। ई नदी उत्तर-पच्छिम मुँह के बहे लीं आ अचानक मुड़ के पाकिस्तान के मैदानी हिस्सा में प्रवेश करे लीं। काराकोरम के लगभग बीचोबीच काराकोरम दर्रा बाटे जे लद्दाख आ यारकंद के बीचा में आवागमन के इतिहासी रस्ता आ बहुत महत्व के ब्यापारिक मार्ग रहल जे अब चालू ना बाटे।\n↑ Bessarabov, Georgy Dmitriyevich (7 February 2014). "Karakoram Range". Encyclopædia Britannica. पहुँचतिथी3May 2015.\n↑ "Hindu Kush Himalayan Region". ICIMOD. पहुँचतिथी 17 October 2014.\n↑ Shukurov, The Natural Environment of Central and South Asia 2005, p. 512 harv error: no target: CITEREFShukurov,_The_Natural_Environment_of_Central_and_South_Asia2005 (help); Voiland, Adam (2013). "The Eight-Thousanders". Nasa Earth Observatory. पहुँचतिथी 23 December 2016. ; BBC, Planet Earth, "Mountains", Part Three\n"https://bh.wikipedia.org/w/index.php?title=काराकोरम&oldid=712591" से लिहल गइल\nएशिया के परबत\nपाकिस्तान के परबत\nभारत के परबत\nकाश्मीर के परबत\nचीन के परबत\nएह पन्ना पर आखिरी बेर संपादन 26 मार्च 2022 के 19:07 बजे भइल रहल।


जफरयाब जिलानी – टटका खबर\nटटका खबर, शुक, वैशाख अंजोरिया नवमी-दशमी, 2078 विक्रमी\nकाल्हु मुस्लिम पर्सनल लॉ बोर्ड के सचिव जफरयाब जिलानी के दिमाग के नस फाट गइल आ ब्रेन हैमरेज हो गइल. बेहोश जिलानी के मेदान्ता अस्पताल में भरती करावल गइल बा. रामजन्मभूमि विवाद में वरिष्ठ अधिवक्ता जफरयाब जिलानी मुस्लिम पक्ष का ओर से पैरवी करत रहलें. देश के कोरोना प्रभावित जिलन के जिलाधिकारियन से ऑनलाइन बइठक


अध्यादेश – टटका खबर\nनयी दिल्ली 19 सितम्बर. केन्द्र सरकार आजु तीन तलाक के गैर-कानूनी बनावे वाला अध्यादेश के मंजूरी दे दिहलसी आ राष्ट्रपति के दस्तखत होखते ई कानून बन जाई आ ओकरा बाद अपना बेगम के तिन तलाक देबे वाला शौहर के गम तीन बरीस जेल में रहि के भुगते पड़ी. जाने जोग बा कि लोकसभा एह विधेयक\nविधेयक वापस ले के केन्द्र सरकार अपने मजाक बनवलसि, कहना बा सपा के\nदागी सांसदन विधायकन के बचावे ला जारी अध्यादेश के वापिस ले लिहला से सपा नाराज बिया. बाकिर बसपा आ भाजपा के नेता खुश बाड़े आ एकरा के जनता के जीत बतावत बाड़े. सपा प्रवक्ता आ कारागार एवं खाद्य रसद मंत्री राजेन्द्र चौधरी कहले कि काग्रेस हर बात मे राजनीति खोजेले आ एहू मामिला में ऊ


Bhojpuria.com | पंकज जइसन लोग के बचाये खातिर आगे आइल टी-सीरिज\nHome Music Bhojpuri Music पंकज जइसन लोग के बचाये खातिर आगे आइल टी-सीरिज\nपंकज जइसन लोग के बचाये खातिर आगे आइल टी-सीरिज\t20 August 2009\tSudhir Kumar\tनोएडा। अभी2-3 दिन पहिले जब भोजपुरिया डॉट कॉम पर भोजपुरी गायक पंकज प्रवीण से भइल धोखा के खबर छपल, त पूरा भोजपुरिया समाज में हँगामा मच गइल। शिक्षक, भाषाविद आ फिल्मी दुनिया के लोगन से लेके आम आदमी तक, जे केहू भी एह घटना के बारे में सुनल, प्रवीण के हौसला बढवलस, आ गुनाहगार लोग के सजा दियावे के बात होखे लागल।\nएह मुहिम में भोजपुरिया डॉट कॉम के आज देश के सबसे बडहन म्यूजिक कंपनी टी-सीरिज के साथ भी मिल गइल। टी-सीरिज के वरिष्ठ अधिकारी आ प्रसिद्ध गीतकार अशोक शिवपुरी जी से जब हमनी का एह बारे में बात कइनी जा, त ऊ एह मामला के हर पहलू से हमनी के अवगत करवले आ एह मामला में हर संभव सहायता करे के वादा कइले। हमनी का ओह बातचीत के मुख्य अंश एहिजा दे रहल बानी जा:पंकज प्रवीण का संगे जवन घटना भइल, ओकरा बारे में राउर का विचार बा? देखीं, ई बहुत दुर्भाग्यपुर्ण घटना हवे, आ एह तरह के लोगन के रोके के पडी, जेकि लोगन के भावना से खेल रहल बाटे। अइसन फर्जी कंपनियन के काम करे के तरीका के बारे में कुछ बताईं? एह कंपनियन के काम करे के तरीका बहुत सीधा बाटे। अगर रउरा गीतकार हईं, चाहे गायक बनल चाहत हईं, त रउरा के मिसगाइड क के, प्रलोभन देके रउरे पइसा से राउर एलबम बनवइहें सन। कलाकार के 60-70 हजार ले लीहल जाला, ओहमें 30-40 हजार खर्चा होला, आ बाकी ओह सब के फायदा हवे. अब राउर कैसेट बिकल त बिकल, ना त कई बेर त कलाकार के ही बेचे के जिम्मा भी दे दिहल जाला।त एह में कलाकार के का नुकसान बा? सबसे बड नुकसान त ई बा कि ओकर एलबम ठीक से रिलीज ना हो पावेला। एतना पइसा लगवला के बादो ऊ मार्केट में ना पहुँच पावेला, काहें कि अइसन कंपनियन के कवनो नेटवर्क त बाटे ना, बस खाली एगो लोगो बना के कैसेट में लगा दिहल जाला। ओकनी का त इहो ना सोचेली सन कि गरीब आदमी केतना मुश्किल से पइसा ले आ रहल बा। त एकरा मतलब, ओह कलाकारन के भावना से खिलवाड हो रहल बा? जी बिलकुल... कलाकार के गाये के शौक होला, त ऊ अपना बाबुजी से इ कह के पइसा माँगेला कि खाली एगो एलबम निकल जाई त हम स्टार बन जायेब। हमनी का एहिजा बइठ के देख रहल बानी जा कि केतना लोग खेत बेच के, बैल बेच के, भैंस बेच के पइसा ला के अइसन कंपनियन के दे रहल बा, जेकर कवनो अस्तित्व ही नइखे।लेकिन, आखिर ओह कलाकार का लगे आउर रास्ता भी का बा? देखीं, अगर रउरा में टैलेंट बा त दुनिया के कवनो ताकत रउरा के आगे बढे से ना रोक सकेले। शायद कुछ इंतजार भले ही करे के पडे, लेकिन एक बात रउरा जान जाईं, अइसन शिकारी लोग का चक्कर में पडला से कुछ ना हासिल होई। अशोक जी, एह तरह के शिकारी लोग से कलाकारन के बचाये के का उपाय बा? बहुत सारा लोग बा एह इंडस्ट्री में, जेकि जाल आ दाना डाल के बइठल बा, कि कवनो कलाकार आवो त ओकरा के फंसावल जाव। ओकरा से ओह लोगन के बचाये खातिर हमनी के पहल करे के पडी, जगह- जगह एह बारे में सेमिनार कराये के पडी, ताकि लोग एह मामला के सच्चाई जान सको। हमनी के कंपनी एह बारे में सब केहू के समझावे खातिर, आ सच्चाई बतावे खातिर तैयार बाटे।नया कलाकारन के प्रोत्साहित करे खातिर टी-सीरिज का सोच रहल बिया? हमनी के सोच बहुत साफ बा, अगर कवनो कलाकार में टैलेंट बा, त हमनी की बिना पइसा लिहले ओकर एलबम बनावे खातिर तैयार बानी जा। एह तरह के घटना के रोके खातिर हमनी का सोच तानी जा कि 12-13 गो नया कलाकरन के लेके एगो mp3 एलबम बनावल जाव, जवना में सबके 2-3 गो गाना रहे। ओह में जेकर गाना बढिया चल जाई, ऊ अपने आप आगे बढ जाई।एगो आखिरी सवाल, कुछ वेबसाइटन पर गाना डालल जा रहल बा, का इ उचित बाटे?ना, बिना लिखित इजाजत के कवनो वेबसाइट पर गाना अपलोड कइल साइबर-क्राइम हवे, आ बहुत लोग जान-बुझकर ई अपराध क रहल बाटे। हमनी के कंपनी अइसन लोगन के खिलाफ लगातार कानुनी कार्यवाही क रहल बाटे।Related news items:\nएड़ी उठा के आसमान छुये के कोशिश करत मनोज भावुक\nसच बोलल गुनाह हो गइल...\n'सच' खातिर धमकी झेल रहल बा भोजपुरिया डॉट कॉम\nमेरे कैरियर से खिलवाड़ किया है मनोज भावुक एंड कंपनी ने - पंकज प्रवीण\nComments (1)\t///////////////\t1\nMonday, 12 October 2009 21:08\tMamta Pandey\tashok ji ohu le barka t series ke dalal hauwan ,e ta direct naya gayak ke ghar pariwar le bech dihan,\ni pura industries ego daku se kam naikhe manoj matlabi,ashok shiv puri,akhilesh pandey chahe gobind vidyarthi eha sabhan dalali ke kam karatani


आरा – Page4– टटका खबर\nआजमगढ जिला के बरदह इलाका में एगो औरत के लाश कोठरी में लटकत मिलल. नइहर के लोग ससुरालियन प दहेज हत्या के केस कइलन. रोहतास जिला के डालमिया नगर इलाका में आजु कुछ बदमाश एगो शिक्षक से डेढ़ लाख रूपिया लूट लिहले. इलाहाबाद उच्च न्यायालय आगरा से नोएडा तक जाए वाला यमुना एक्सप्रेस वे के…\nRead More about टटका खबर : 10 अक्टूबर 2014, शुक\nभोजपुर जिला के सिकरहटा इलाका के कुरमुरी गांव में पांच गो महादलित मेहरारूवन का साथे सामूहिक कुकुर्म करे के मामिला सामने आइल बा. इलाहाबाद उच्च न्यायालय यूपी सरकार से पूछलसि कि वेलफेयर आफ पैरन्टस एंड सीनियर सिटीजन एक्ट 2007 लागू होखला का बादो एकर अधिसूचना राज्य में काहे जारी नइखे भइल. भाजपा नेता सुशील कुमार…\nRead More about टटका खबर :9अक्टूबर 2014, बियफे\nसमाजवादी पार्टी अपना परिवार के मुखिया मुलायम सिंह के फेरू तीन बरीस ला अध्यक्ष ‘चुन’ लिहलसि. जब से पार्टी बनल बा तबे से मुलायम सिंह ओकर अध्यक्ष बाड़े. समाजवादी पार्टी के राष्ट्रीय अधिवेशन में जदयू अध्यक्ष शरदो यादव हाजिर रहले. उनुका के खास मेहमान का तरह बोलावल गइल रहुवे. गाँधी मैदान पर विजया दशमी का…\nRead More about टटका खबर : 8 अक्टूबर 2014, बुध\nधार्मिक आ आध्यात्मिक नगरी वाराणसी में आयोजित तीन दिन के अखिल भारतीय वैदिक सम्मेलन में वेद ज्ञाता माँग कइले कि विश्वविद्यालयन में वेद अध्ययन के अनिवार्य बनावल जाए. बिहार सरकार दशहरा भगदड़ का बाद पटना मेडिकल कालेज मे मचल अफरातफरी खातिर दोषी बतावत अस्पताल के अधीक्षक डा॰ लखीन्द्र प्रसाद के निलंबित कर दिहलसि आ चार…\nRead More about टटको में टटका खबर :7अक्टूबर 2014, मंगल\nदुर्गापूजा का बाद मूर्ति भसावे का दौरान छपरा पुलिस के गलत बेवहार का चलते छपरा शहर में बवाल हो गइल आ जगहे जगह पुलिस जम के लाठी चलवलसि आ खिसियाइल लोग तोड़फोड़ आ आगजनी कइल. मोतिहारी का घोड़ासहन इलाका के पकही टोला में छापेमारी क के पुलिस एगो गिरोह का अड्डा से ढेरहन दामी मोबाईल…\nRead More about टटको में टटका खबर :6अक्टूबर 2014, सोमार\nउत्तर प्रदेश में सत्ता चलावत समाजवादी पार्टी महाराष्ट्र आ हरियाणा विधानसभा चुनाव में हाजिरी लगावत महाराष्ट्र में 24 गो आ हरियाणा में 39 गो विधानसभा सीट पर आपन उम्मीदवार उतरलसि. झारखंड के मंत्री रहल फरार चलत कांग्रेसी नेता योगेंद्र साव के नई दिल्ली में गिरफ्तार क लिहल गइल. उनका पर नक्सलियन से साँठगाँठ राखे के…\nRead More about टटका खबर :5अक्टूबर 2014, अतवार\nबिहार आ यूपी के खबर – साल 2019 ले स्वच्छ बिहार बनावे के संकल्प लेके मुख्यमंत्री जीतन राम मांझी दानापुर प्रखंड के जमसौत मुसहरी टोला में झाडू लगाके बिहार में राष्ट्रीय स्वच्छता जागरूकता अभियान कव शुरूआत कइलन. जौनपुर जिला के लाइन बाजार इलाका में कन्हईपुर रेलवे क्रासिंग पर एगो कार के ट्रेन के इंजन से…\nRead More about टटका खबर :2अक्टूबर 2014, बियफे\nबिहार आ यूपी के खबर – देवबंद के दारुल उलूम प्रधानमंत्री नरेन्द्र मोदी के अमेरिका यात्रा के सफलता पर उनका के मुबारकबाद देत इहो कहलसि कि इजराइल से संबंध बढ़ावे का अपना फैसला पर फेरू सोचस. उत्तर प्रदेश पुलिस के स्पेशल टास्क पोंर्स रेलवे भर्ती बोर्ड भोपाल के नाम से फर्जी वेबसाइट बनाके बेरोजगारन के…\nRead More about टटका खबर : 1 अक्टूबर 2014, बुध\nबिहार आ यूपी के खबर – इलाहाबाद, अजमेर, आ विशाखापत्तनम के स्मार्ट सिटी बनावे में अमेरिका सहयोग करी. गोरखपुर का नियरा नन्दा नगर क्रासिंग का लगे कृषक एक्सप्रेस आ बरौनी एक्सप्रेस के टक्कर में नाहियो त बीस जने घवाहिल. केहू के मरे के खबर अबहीं नइखे आइल. सासाराम के मां ताराचंडी मंदिर परिसर में भइल…\nRead More about टटका खबर : 30 सितंबर 2014, मंगल